CELEX: 31994D0801
Language: el
Date: 1994-11-23 00:00:00
Title: 94/801/ΕΚ: Απόφαση του Συμβουλίου της 23ης Νοεμβρίου 1994 για τη θέσπιση ειδικού προγράμματος έρευνας και τεχνολογικής ανάπτυξης, συμπεριλαμβανομένης της επίδειξης, στον τομέα των τηλεματικών εφαρμογών κοινού ενδιαφέροντος (1994-1998)

Avis juridique important

|

31994D0801

94/801/ΕΚ: Απόφαση του Συμβουλίου της 23ης Νοεμβρίου 1994 για τη θέσπιση ειδικού προγράμματος έρευνας και τεχνολογικής ανάπτυξης, συμπεριλαμβανομένης της επίδειξης, στον τομέα των τηλεματικών εφαρμογών κοινού ενδιαφέροντος (1994-1998)  

Επίσημη Εφημερίδα αριθ. L 334 της 22/12/1994 σ. 0001 - 0023 Φινλανδική ειδική έκδοση: Κεφάλαιο 13 τόμος 29 σ. 0156  Σουηδική ειδική έκδοση: Κεφάλαιο 13 τόμος 29 σ. 0156 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης  Νοεμβρίου 1994 για τη θέσπιση ειδικού προγράμματος έρευνας και τεχνολογικής ανάπτυξης,  συμπεριλαμβανομένης της επίδειξης, στον τομέα των τηλεματικών εφαρμογών κοινού ενδιαφέροντος  (1994-1998) (94/801/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Θ παράγραφος 4, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), τη γνώμη της Οικονομικής και Κοινωνικής Επιτροπής (3), Εκτιμώντας: ότι το Ευρωπαϊκό Κοινοβούλιο και το Συμβούλιο, με την απόφασή τους αριθ. 1110/94/ΕΚ (4), θέσπισαν  το τέταρτο πρόγραμμα-πλαίσιο επί των δράσεων της Ευρωπαϊκής Κοινότητας στον τομέα της έρευνας,  τεχνολογικής ανάπτυξης και επίδειξης (καλούμενων στο εξής ΕΤΑ) για τη χρονική περίοδο 1994-1998,  στο οποίο καθορίζονται, μεταξύ άλλων, οι δραστηριότητες που πρέπει να αναληφθούν στον τομέα των  τηλεματικών εφαρμογών κοινού ενδιαφέροντος 7 ότι η παρούσα απόφαση λαμβάνει υπόψη την αιτιολόγηση  που εκτίθεται στο προοίμιο της παραπάνω απόφασης 7 ότι το άρθρο 130 Θ παράγραφος 3 της συνθήκης προβλέπει ότι το πρόγραμμα-πλαίσιο τίθεται σε εφαρμογή  μέσω ειδικών προγραμμάτων εκπονούμενων στο πλαίσιο καθεμιάς από τις δράσεις που το απαρτίζουν και  ότι σε κάθε ειδικό πρόγραμμα διευκρινίζονται οι λεπτομέρειες της υλοποίησής του, καθορίζεται η  διάρκειά του και προβλέπονται τα σχετικά μέσα που κρίνονται απαραίτητα 7 ότι το ποσό που κρίνεται αναγκαίο για την εκτέλεση του παρόντος προγράμματος ανέρχεται σε 843  εκατομμύρια Ecu 7 ότι οι πιστώσεις για κάθε οικονομικό έτος θα καθοριστούν από την αρμόδια για τον  προϋπολογισμό αρχή, με την επιφύλαξη της διαθεσιμότητας των πόρων στα πλαίσια των δημοσιονομικών  προοπτικών και των όρων που εκτίθενται στο άρθρο 1 παράγραφος 3 της απόφασης αριθ. 1110/94/ΕΚ 7 ότι το παρόν πρόγραμμα μπορεί να συμβάλει σημαντικά στην τόνωση της οικονομικής αύξησης, την  ενίσχυση της ανταγωνιστικότητας και την ανάπτυξη της απασχόλησης στην Κοινότητα, όπως αναφέρεται  στη Λευκή Βίβλο για την ανάπτυξη, την ανταγωνιστικότητα και την απασχόληση 7 ότι, βάσει της Λευκής  Βίβλου, το Ευρωπαϊκό Συμβούλιο των Βρυξελλών της 10ης και 11ης Δεκεμβρίου 1993 αποφάσισε να  εφαρμόσει ένα πρόγραμμα δράσης το οποίο απαρτίζεται από συγκεκριμένα μέτρα, τόσο σε επίπεδο Ένωσης  όσο και σε επίπεδο κρατών μελών, ιδίως όσον αφορά την υποδομή των πληροφοριών και τις νέες  τηλεματικές εφαρμογές 7 ότι η ανάπτυξη και η εισαγωγή νέων γενεών τηλεματικών συστημάτων και υπηρεσιών έχει βασική σημασία  για την εφαρμογή των κοινοτικών πολιτικών, ιδίως δε την παγίωση της εσωτερικής αγοράς, για την  αποτελεσματική συνεργασία των ευρωπαίων ερευνητών και για τη μεγαλύτερη ανταγωνιστικότητα της  ευρωπαϊκής βιομηχανίας 7 ότι οι τηλεματικές εφαρμογές θα συμβάλουν στη βελτίωση της ποιότητας και της αποτελεσματικότητας  των υπηρεσιών κοινής ωφελείας, της πρόσβασης σε πηγές γνώσεων και των συνθηκών ζωής των πολιτών 7  ότι θα τονώσουν τη δημιουργία και την ανταλλαγή ηλεκτρονικών πληροφοριών σε όλες τις γλώσσες της  Ευρωπαϊκής Ένωσης 7 ότι, σε όλες τις φάσεις των σχεδίων ΕΤΑ, πρέπει να συμπράξουν οι χρήστες, ώστε να διατυπώσουν τις  ανάγκες τους και να εκπαιδευθούν στη χρήση των αποτελεσμάτων 7 ότι το περιεχόμενο του τετάρτου προγράμματος-πλαισίου κοινοτικών δράσεων ΕΤΑ καθορίστηκε με βάση  την αρχή της επικουρικότητας 7 ότι στο παρόν ειδικό πρόγραμμα προσδιορίζεται το περιεχόμενο των  δραστηριοτήτων που πρέπει να αναληφθούν σύμφωνα με την αρχή αυτή στον τομέα των τηλεματικών  εφαρμογών κοινού ενδιαφέροντος 7 ότι η απόφαση αριθ. 1110/94/ΕΚ προβλέπει ότι η κοινοτική δράση δικαιολογείται εφόσον, μεταξύ άλλων,  η έρευνα συμβάλλει στην ενίσχυση της οικονομικής και κοινωνικής συνοχής της Κοινότητας, καθώς και  στην προώθηση της αρμονικής ανάπτυξης στο σύνολό της, χωρίς να θίγεται ο στόχος της επιστημονικής  και τεχνικής ποιότητας 7 ότι το παρόν πρόγραμμα θεωρείται ότι συντελεί στην επίτευξη αυτών των  σκοπών 7 ότι η Κοινότητα πρέπει να υποστηρίζει μόνο δράσεις ΕΤΑ υψηλής ποιότητας 7 ότι για το παρόν ειδικό πρόγραμμα ισχύουν οι κανόνες συμμετοχής των επιχειρήσεων, ερευνητικών  κέντρων, συμπεριλαμβανομένου του Κοινού Κέντρου Ερευνών (ΚΚΕρ), και πανεπιστημίων, καθώς και οι  κανόνες για τη διάδοση των αποτελεσμάτων της έρευνας, οι οποίοι καθορίζονται με τα μέτρα που  προβλέπονται στο άρθρο 130 Ι της συνθήκης 7 ότι θα πρέπει να προβλεφθούν μέτρα για την ενθάρρυνση της συμμετοχής των μικρομεσαίων επιχειρήσεων  (ΜΜΕ) στο παρόν πρόγραμμα, ιδίως μέσω μέτρων τόνωσης της τεχνολογίας 7 ότι οι προσπάθειες της Επιτροπής προκειμένου να απλουστευθούν και να επιταχυνθούν οι διαδικασίες  υποβολής υποψηφιοτήτων και επιλογής και προκειμένου να καταστούν περισσότερο διαφανείς, πρέπει να  συνεχιστούν με στόχο τη διευκόλυνση της εφαρμογής του προγράμματος και των ενεργειών που πρέπει να  αναλάβουν οι επιχειρήσεις, κυρίως οι ΜΜΕ, τα ερευνητικά κέντρα και τα πανεπιστήμια για να  συμμετάσχουν σε κοινοτική δράση ΕΤΑ 7 ότι το παρόν πρόγραμμα θα συμβάλει στην ενίσχυση της συνέργειας τόσο μεταξύ των δραστηριοτήτων ΕΤΑ  που αναπτύσσουν στον τομέα των τηλεματικών εφαρμογών κοινού ενδιαφέροντος τα ερευνητικά κέντρα, τα  πανεπιστήμια και οι επιχειρήσεις, ιδίως δε οι ΜΜΕ, των κρατών μελών, όσο και μεταξύ αυτών και των  αντίστοιχων κοινοτικών δραστηριοτήτων ΕΤΑ 7 ότι, λόγω της αυξανόμενης σύγκλισης μεταξύ τεχνολογιών των πληροφοριών, τεχνολογιών των  τηλεπικοινωνιών και της τηλεματικής, το παρόν πρόγραμμα πρέπει να εφαρμοστεί με στενό συντονισμό με  ερευνητικά προγράμματα στους τομείς των τεχνολογιών των πληροφοριών και των προηγμένων  τηλεπικοινωνιακών τεχνολογιών και υπηρεσιών, ώστε να ενισχυθούν τα συνεργιστικά τους αποτελέσματα 7 ότι είναι ίσως σκόπιμο να θεσπιστούν δραστηριότητες διεθνούς συνεργασίας με διεθνείς οργανισμούς  και τρίτες χώρες με στόχο την εφαρμογή του παρόντος προγράμματος 7 ότι το παρόν πρόγραμμα πρέπει επίσης να περιλαμβάνει δραστηριότητες για τη διάδοση και την  εκμετάλλευση των αποτελεσμάτων της ΕΤΑ, ιδίως προς τις ΜΜΕ, και κυρίως τις ΜΜΕ των κρατών μελών ή  περιφερειών με τη μικρότερη συμμετοχή στο πρόγραμμα, καθώς και δραστηριότητες για την τόνωση της  κινητικότητας και την κατάρτιση ερευνητών στα πλαίσια του παρόντος προγράμματος στο βαθμό που  απαιτείται για τη σωστή εκτέλεσή του 7 ότι θα πρέπει να γίνει ανάλυση των ενδεχόμενων κοινωνικοοικονομικών επιπτώσεων και των τεχνολογικών  κινδύνων που συνδέονται με το πρόγραμμα 7 ότι πρέπει επίσης να μελετηθούν, σε συνδυασμό με το πρόγραμμα στοχοθετημένης κοινωνικοοικονομικής  έρευνας, πρώτον, οι κοινωνικές επιπτώσεις των τηλεματικών εφαρμογών στην οργάνωση της παραγωγής και  του εργατικού δυναμικού, και, δεύτερον, η αλληλεπίδραση μεταξύ του ευρωπαίου πολίτη και της  υποδομής των πληροφοριών 7 ότι θα πρέπει να παρακολουθείται διαρκώς και συστηματικά η πρόοδος της εφαρμογής του παρόντος  προγράμματος για να είναι δυνατή η προσαρμογή του, κατά περίπτωση, στις επιστημονικές και  τεχνολογικές εξελίξεις στο συγκεκριμένο τομέα 7 ότι πρέπει να διενεργηθεί σε εύθετο χρόνο  ανεξάρτητη αξιολόγηση της προόδου του παρόντος προγράμματος, με σκοπό να συγκεντρωθούν όλα τα  στοιχεία εκτίμησης που είναι απαραίτητα για τον καθορισμό των στόχων του πέμπτου  προγράμματος-πλαισίου ΕΤΑ 7 ότι, όταν περατωθεί το πρόγραμμα αυτό, πρέπει να διενεργηθεί η τελική  αξιολόγηση των αποτελεσμάτων του σε σχέση με τους στόχους που καθορίζονται στην παρούσα απόφαση 7 ότι το ΚΚΕρ δύναται να συμμετέχει σε έμμεσες δράσεις που καλύπτονται από το παρόν πρόγραμμα 7 ότι ζητήθηκε σχετικά η γνώμη της επιτροπής επιστημονικής και τεχνικής έρευνας (CREST), ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Θεσπίζεται ειδικό πρόγραμμα έρευνας και τεχνολογικής ανάπτυξης,  συμπεριλαμβανομένης της επίδειξης, στον τομέα των τηλεματικών εφαρμογών κοινού ενδιαφέροντος, το  οποίο ορίζεται στο παράρτημα I, για τη χρονική περίοδο από τις 23 Νοεμβρίου 1994 έως τις 31  Δεκεμβρίου 1998. Άρθρο 2 1.  Το ποσό που κρίνεται αναγκαίο για την εκτέλεση του προγράμματος ανέρχεται σε 843  εκατομμύρια Ecu, συμπεριλαμβανομένου ποσοστού 9,8 % κατά μέγιστον για τις δαπάνες προσωπικού και  διοικητικής λειτουργίας. 2.  Στο παράρτημα II παρατίθεται ενδεικτική κατανομή του ποσού αυτού. 3.  Οι διαθέσιμες πιστώσεις για κάθε οικονομικό έτος καθορίζονται από την αρμόδια για τον  προϋπολογισμό αρχή, ανάλογα με τις διαθέσιμες εντός των δημοσιονομικών προοπτικών πιστώσεις και  σύμφωνα με τους όρους του προβλέπει το άρθρο 1 παράγραφος 3 της απόφασης αριθ. 1110/94/ΕΚ, έχοντας  υπόψη τις αρχές της χρηστής διαχείρισης που προβλέπονται στο άρθρο 2 του δημοσιονομικού κανονισμού  που εφαρμόζεται στο γενικό προϋπολογισμό των Ευρωπαϊκών Κοινοτήτων. Άρθρο 3 1.  Οι γενικοί κανόνες για τη χρηματοδοτική συμμετοχή της Κοινότητας περιέχονται στο  παράρτημα IV της απόφασης αριθ. 1110/94/ΕΚ. 2.  Οι κανόνες για τη συμμετοχή επιχειρήσεων, κέντρων ερευνών και πανεπιστημίων και για τη διάδοση  των αποτελεσμάτων καθορίζονται στα μέτρα που προβλέπονται δυνάμει του άρθρου 130 Ι συνθήκης. 3.  Στο παράρτημα III καθορίζονται οι ειδικοί κανόνες εφαρμογής του προγράμματος, οι οποίοι  συμπληρώνουν εκείνους που αναφέρονται στις παραγράφους 1 και 2. Άρθρο 4 1.  Προκειμένου να συμβάλει στην εξασφάλιση, μεταξύ άλλων, της αποδοτικής από άποψη  κόστους εφαρμογής του παρόντος προγράμματος, η Επιτροπή, επικουρούμενη καταλλήλως από ανεξάρτητους  εξωτερικούς εμπειρογνώμονες, παρακολουθεί διαρκώς και συστηματικά την πρόοδο στα πλαίσια του  προγράμματος σε σχέση με τους στόχους που αναφέρονται στο παράρτημα I, όπως διευρύνθηκαν στο  πρόγραμμα εργασιών. Εξετάζει ιδιαίτερα κατά πόσον οι στόχοι, οι προτεραιότητες και οι  χρηματοδοτικοί πόροι εξακολουθούν να παρακολουθούν τη μεταβαλλόμενη κατάσταση. Με βάση τα  αποτελέσματα αυτής της διαδικασίας παρακολούθησης, υποβάλλει, εφόσον χρειάζεται, προτάσεις για την  προσαρμογή ή τη συμπλήρωση του παρόντος προγράμματος. 2.  Προκειμένου να συμβάλει στην αξιολόγηση των κοινοτικών δραστηριοτήτων, όπως απαιτείται από το  άρθρο 4 παράγραφος 2 της απόφασης αριθ. 1110/94/ΕΚ, και σύμφωνα με το χρονοδιάγραμμα που  προβλέπεται στην εν λόγω παράγραφο, η Επιτροπή, αναθέτει σε ανεξάρτητους ειδικευμένους  εμπρειρογνώμονες την εξωτερική αξιολόγηση των δραστηριοτήτων που διεξάγονται στα πλαίσια των τομέων  που καλύπτονται από το παρόν πρόγραμμα, καθώς και της διαχείρισής τους κατά την πενταετία που  προηγείται της αξιολόγησης αυτής. 3.  Κατά τη λήξη του παρόντος προγράμματος, η Επιτροπή μεριμνά για τη διενέργεια ανεξάρτητης  τελικής αξιολόγησης των επιτευχθέντων αποτελεσμάτων σε σχέση με τους στόχους που καθορίζονται στο  παράρτημα III του τέταρτου προγράμματος-πλαισίου και στο παράρτημα I της παρούσας απόφασης. Η  έκθεση τελικής αξιολόγησης διαβιβάζεται στο Ευρωπαϊκό Κοινοβούλιο, το Συμβούλιο και την Οικονομική  και Κοινωνική Επιτροπή. Άρθρο 5 1.  Η Επιτροπή καταρτίζει πρόγραμμα εργασιών σύμφωνα με τους στόχους που εκτίθενται στο  παράρτημα I και την ενδεικτική χρηματοδοτική κατανομή που εκτίθεται στο παράρτημα II και το  αναπροσαρμόζει κατά περίπτωση. Στο εν λόγω πρόγραμμα καθορίζονται λεπτομερώς: - οι επιστημονικοί και τεχνολογικοί στόχοι και τα ερευνητικά καθήκοντα, - το χρονοδιάγραμμα εφαρμογής, συμπεριλαμβανομένων των ημερομηνιών για προσκλήσεις για την υποβολή  προτάσεων, - οι προτεινόμενες χρηματοδοτικές και διαχειριστικές ρυθμίσεις, συμπεριλαμβανομένων ειδικών  λεπτομερειών για την εφαρμογή μέτρων τόνωσης τεχνολογίας στις ΜΜΕ, και οι γενικές γραμμές άλλων  μέτρων, συμπεριλαμβανομένων των προπαρασκευαστικών, συνοδευτικών και υποστηρικτικών μέτρων, - ρυθμίσεις για το συντονισμό με άλλες δραστηριότητες ΕΤΑ που διεξάγονται στον τομέα αυτόν, ιδίως  στα πλαίσια άλλων ειδικών προγραμμάτων, και, κατά περίπτωση, για την εξασφάλιση της καλύτερης  αλληλεπίδρασης με τις δραστηριότητες που διεξάγονται σε άλλα πλαίσια, όπως το EUREKA και το COST, - ρυθμίσεις για τη διάδοση, την προστασία και την εκμετάλλευση των αποτελεσμάτων των δραστηριοτήτων  ΕΤΑ που διεξάγονται στα πλαίσια του προγράμματος. 2.  Η Επιτροπή δημοσιεύει προσκλήσεις για την υποβολή προτάσεων σχεδίων με βάση το πρόγραμμα  εργασιών. Άρθρο 6 1.  Υπεύθυνη για την εκτέλεση του προγράμματος είναι η Επιτροπή. 2.  Στις περιπτώσεις που προβλέπονται στο άρθρο 7 παράγραφος 1, η Επιτροπή επικουρείται από  επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος  της Επιτροπής. 3.  Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να  ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να  ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που  προβλέπεται στο άρθρο 148 παράγραφος 2 της συνθήκης για την έκδοση των αποφάσεων του καλείται να  λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των  αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν  λαμβάνει μέρος στη ψηφοφορία. 4.  Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής. 5.  Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η  Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να  ληφθούν. Το Συμβούλιο αποφασίζει με ειδική πλειοψηφία. 6.  Εάν το Συμβούλιο δεν αποφασίσει εντός προθεσμίας τριών μηνών από την ημερομηνία υποβολής της  πρότασης, τα προτεινόμενα μέτρα θεσπίζονται από την Επιτροπή. Άρθρο 7 1.  Η διαδικασία που προβλέπεται στο άρθρο 6 παράγραφοι 2 έως 6 εφαρμόζεται στις  ακόλουθες περιπτώσεις: - για την προετοιμασία και την αναπροσαρμογή του προγράμματος εργασιών που αναφέρεται στο άρθρο 5  παράγραφος 1, - για το περιεχόμενο των προσκλήσεων για υποβολή προτάσεων, - για την αξιολόγηση των δραστηριοτήτων ΕΤΑ που προτείνονται για κοινοτική χρηματοδότηση, καθώς και  του ποσού κοινοτικής χρηματοδότησης που κρίνεται αναγκαίο για κάθε δραστηριότητα, όταν τούτο  ανέρχεται σε 1 εκατομμύριο Ecu τουλάχιστον, - για τυχόν προσαρμογές της ενδεικτικής κατανομής του ποσού, όπως περιέχεται στο παράρτημα II, - για συγκεκριμένες λεπτομέρειες της χρηματοδοτικής συμμετοχής της Κοινότητας στις διάφορες  προβλεπόμενες δραστηριότητες, - για τα μέτρα και την εντολή για την αξιολόγηση του προγράμματος, - για τυχόν παρέκκλιση από τους κανόνες του παραρτήματος III, - για τη συμμετοχή, σε οποιοδήποτε πρόγραμμα, νομικών προσώπων από τρίτες χώρες και διεθνείς  οργανισμούς. 2.  Όταν, σύμφωνα με την τρίτη περίπτωση της παραγράφου 1, το ποσό της κοινοτικής συνδρομής είναι  μικρότερο από 1 εκατομμύριο Ecu, η Επιτροπή ενημερώνει την επιτροπή για τα σχέδια και το αποτέλεσμα  της αξιολόγησής τους. 3.  Η Επιτροπή ενημερώνει τακτικά την επιτροπή σχετικά με την πορεία της εφαρμογής του προγράμματος  στο σύνολό του. Άρθρο 8 Η παρούσα απόφαση απευθύνεται στα κράτη μέλη. Λουξεμβούργο, 23 Νοεμβρίου 1994. Για το Συμβούλιο Ο Πρόεδρος J. BORCHERT (1) ΕΕ αριθ. C 228 της 17. 8. 1994 σ. 1, και ΕΕ αριθ. C 262 της 20. 9. 1994, σ.  1. (2) Γνώμη που διατυπώθηκε στις 5 Μαΐου 1994 (ΕΕ αριθ. C 205 της 25. 7. 1994). (3) Γνώμη που διατυπώθηκε στις 2 Ιουνίου 1994 (δεν δημοσιεύθηκε ακόμα στην Επίσημη Εφημερίδα). (4) ΕΕ αριθ. L 126 της 18. 5. 1994, σ. 1.  ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Νοεμβρίου 1994 για τη θέσπιση ειδικού προγράμματος έρευνας και τεχνολογικής ανάπτυξης, συμπεριλαμβανομένης της επίδειξης, στον τομέα των τηλεματικών εφαρμογών κοινού ενδιαφέροντος (1994-1998) (94/801/ΕΚ)  ΤΟ  ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Θ παράγραφος 4,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι το Ευρωπαϊκό Κοινοβούλιο και το Συμβούλιο, με την απόφασή τους αριθ. 1110/94/ΕΚ (4), θέσπισαν το τέταρτο πρόγραμμα-πλαίσιο επί των δράσεων της Ευρωπαϊκής Κοινότητας στον τομέα της έρευνας, τεχνολογικής ανάπτυξης και επίδειξης (καλούμενων στο εξής  ΕΤΑ) για τη χρονική περίοδο 1994-1998, στο οποίο καθορίζονται, μεταξύ άλλων, οι δραστηριότητες που πρέπει να αναληφθούν στον τομέα των τηλεματικών εφαρμογών κοινού ενδιαφέροντος- ότι η παρούσα απόφαση λαμβάνει υπόψη την αιτιολόγηση που εκτίθεται στο  προοίμιο της παραπάνω απόφασης- ότι το άρθρο 130 Θ παράγραφος 3 της συνθήκης προβλέπει ότι το πρόγραμμα-πλαίσιο τίθεται σε εφαρμογή μέσω ειδικών προγραμμάτων εκπονούμενων στο πλαίσιο καθεμιάς από τις δράσεις που το απαρτίζουν και ότι σε κάθε ειδικό πρόγραμμα διευκρινίζονται οι  λεπτομέρειες της υλοποίησής του, καθορίζεται η διάρκειά του και προβλέπονται τα σχετικά μέσα που κρίνονται απαραίτητα- ότι το ποσό που κρίνεται αναγκαίο για την εκτέλεση του παρόντος προγράμματος ανέρχεται σε 843 εκατομμύρια Ecu- ότι οι πιστώσεις για κάθε οικονομικό έτος θα καθοριστούν από την αρμόδια για τον προϋπολογισμό αρχή, με την επιφύλαξη της διαθεσιμότητας των  πόρων στα πλαίσια των δημοσιονομικών προοπτικών και των όρων που εκτίθενται στο άρθρο 1 παράγραφος 3 της απόφασης αριθ. 1110/94/ΕΚ- ότι το παρόν πρόγραμμα μπορεί να συμβάλει σημαντικά στην τόνωση της οικονομικής αύξησης, την ενίσχυση της ανταγωνιστικότητας και την ανάπτυξη της απασχόλησης στην Κοινότητα, όπως αναφέρεται στη Λευκή Βίβλο για την ανάπτυξη, την ανταγωνιστικότητα και την  απασχόληση- ότι, βάσει της Λευκής Βίβλου, το Ευρωπαϊκό Συμβούλιο των Βρυξελλών της 10ης και 11ης Δεκεμβρίου 1993 αποφάσισε να εφαρμόσει ένα πρόγραμμα δράσης το οποίο απαρτίζεται από συγκεκριμένα μέτρα, τόσο σε επίπεδο Ένωσης όσο και σε επίπεδο κρατών  μελών, ιδίως όσον αφορά την υποδομή των πληροφοριών και τις νέες τηλεματικές εφαρμογές- ότι η ανάπτυξη και η εισαγωγή νέων γενεών τηλεματικών συστημάτων και υπηρεσιών έχει βασική σημασία για την εφαρμογή των κοινοτικών πολιτικών, ιδίως δε την παγίωση της εσωτερικής αγοράς, για την αποτελεσματική συνεργασία των ευρωπαίων ερευνητών και για  τη μεγαλύτερη ανταγωνιστικότητα της ευρωπαϊκής βιομηχανίας- ότι οι τηλεματικές εφαρμογές θα συμβάλουν στη βελτίωση της ποιότητας και της αποτελεσματικότητας των υπηρεσιών κοινής ωφελείας, της πρόσβασης σε πηγές γνώσεων και των συνθηκών ζωής των πολιτών- ότι θα τονώσουν τη δημιουργία και την ανταλλαγή  ηλεκτρονικών πληροφοριών σε όλες τις γλώσσες της Ευρωπαϊκής Ένωσης- ότι, σε όλες τις φάσεις των σχεδίων ΕΤΑ, πρέπει να συμπράξουν οι χρήστες, ώστε να διατυπώσουν τις ανάγκες τους και να εκπαιδευθούν στη χρήση των αποτελεσμάτων- ότι το περιεχόμενο του τετάρτου προγράμματος-πλαισίου κοινοτικών δράσεων ΕΤΑ καθορίστηκε με βάση την αρχή της επικουρικότητας- ότι στο παρόν ειδικό πρόγραμμα προσδιορίζεται το περιεχόμενο των δραστηριοτήτων που πρέπει να αναληφθούν σύμφωνα με την αρχή  αυτή στον τομέα των τηλεματικών εφαρμογών κοινού ενδιαφέροντος- ότι η απόφαση αριθ. 1110/94/ΕΚ προβλέπει ότι η κοινοτική δράση δικαιολογείται εφόσον, μεταξύ άλλων, η έρευνα συμβάλλει στην ενίσχυση της οικονομικής και κοινωνικής συνοχής της Κοινότητας, καθώς και στην προώθηση της αρμονικής ανάπτυξης στο σύνολό της,  χωρίς να θίγεται ο στόχος της επιστημονικής και τεχνικής ποιότητας- ότι το παρόν πρόγραμμα θεωρείται ότι συντελεί στην επίτευξη αυτών των σκοπών- ότι η Κοινότητα πρέπει να υποστηρίζει μόνο δράσεις ΕΤΑ υψηλής ποιότητας- ότι για το παρόν ειδικό πρόγραμμα ισχύουν οι κανόνες συμμετοχής των επιχειρήσεων, ερευνητικών κέντρων, συμπεριλαμβανομένου του Κοινού Κέντρου Ερευνών (ΚΚΕρ), και πανεπιστημίων, καθώς και οι κανόνες για τη διάδοση των αποτελεσμάτων της έρευνας, οι οποίοι  καθορίζονται με τα μέτρα που προβλέπονται στο άρθρο 130 Ι της συνθήκης- ότι θα πρέπει να προβλεφθούν μέτρα για την ενθάρρυνση της συμμετοχής των μικρομεσαίων επιχειρήσεων (ΜΜΕ) στο παρόν πρόγραμμα, ιδίως μέσω μέτρων τόνωσης της τεχνολογίας- ότι οι προσπάθειες της Επιτροπής προκειμένου να απλουστευθούν και να επιταχυνθούν οι διαδικασίες υποβολής υποψηφιοτήτων και επιλογής και προκειμένου να καταστούν περισσότερο διαφανείς, πρέπει να συνεχιστούν με στόχο τη διευκόλυνση της εφαρμογής του  προγράμματος και των ενεργειών που πρέπει να αναλάβουν οι επιχειρήσεις, κυρίως οι ΜΜΕ, τα ερευνητικά κέντρα και τα πανεπιστήμια για να συμμετάσχουν σε κοινοτική δράση ΕΤΑ- ότι το παρόν πρόγραμμα θα συμβάλει στην ενίσχυση της συνέργειας τόσο μεταξύ των δραστηριοτήτων ΕΤΑ που αναπτύσσουν στον τομέα των τηλεματικών εφαρμογών κοινού ενδιαφέροντος τα ερευνητικά κέντρα, τα πανεπιστήμια και οι επιχειρήσεις, ιδίως δε οι ΜΜΕ, των  κρατών μελών, όσο και μεταξύ αυτών και των αντίστοιχων κοινοτικών δραστηριοτήτων ΕΤΑ- ότι, λόγω της αυξανόμενης σύγκλισης μεταξύ τεχνολογιών των πληροφοριών, τεχνολογιών των τηλεπικοινωνιών και της τηλεματικής, το παρόν πρόγραμμα πρέπει να εφαρμοστεί με στενό συντονισμό με ερευνητικά προγράμματα στους τομείς των τεχνολογιών των  πληροφοριών και των προηγμένων τηλεπικοινωνιακών τεχνολογιών και υπηρεσιών, ώστε να ενισχυθούν τα συνεργιστικά τους αποτελέσματα- ότι είναι ίσως σκόπιμο να θεσπιστούν δραστηριότητες διεθνούς συνεργασίας με διεθνείς οργανισμούς και τρίτες χώρες με στόχο την εφαρμογή του παρόντος προγράμματος- ότι το παρόν πρόγραμμα πρέπει επίσης να περιλαμβάνει δραστηριότητες για τη διάδοση και την εκμετάλλευση των αποτελεσμάτων της ΕΤΑ, ιδίως προς τις ΜΜΕ, και κυρίως τις ΜΜΕ των κρατών μελών ή περιφερειών με τη μικρότερη συμμετοχή στο πρόγραμμα, καθώς και  δραστηριότητες για την τόνωση της κινητικότητας και την κατάρτιση ερευνητών στα πλαίσια του παρόντος προγράμματος στο βαθμό που απαιτείται για τη σωστή εκτέλεσή του- ότι θα πρέπει να γίνει ανάλυση των ενδεχόμενων κοινωνικοοικονομικών επιπτώσεων και των τεχνολογικών κινδύνων που συνδέονται με το πρόγραμμα- ότι πρέπει επίσης να μελετηθούν, σε συνδυασμό με το πρόγραμμα στοχοθετημένης κοινωνικοοικονομικής έρευνας, πρώτον, οι κοινωνικές επιπτώσεις των τηλεματικών εφαρμογών στην οργάνωση της παραγωγής και του εργατικού δυναμικού, και, δεύτερον, η αλληλεπίδραση  μεταξύ του ευρωπαίου πολίτη και της υποδομής των πληροφοριών- ότι θα πρέπει να παρακολουθείται διαρκώς και συστηματικά η πρόοδος της εφαρμογής του παρόντος προγράμματος για να είναι δυνατή η προσαρμογή του, κατά περίπτωση, στις επιστημονικές και τεχνολογικές εξελίξεις στο συγκεκριμένο τομέα- ότι πρέπει να  διενεργηθεί σε εύθετο χρόνο ανεξάρτητη αξιολόγηση της προόδου του παρόντος προγράμματος, με σκοπό να συγκεντρωθούν όλα τα στοιχεία εκτίμησης που είναι απαραίτητα για τον καθορισμό των στόχων του πέμπτου προγράμματος-πλαισίου ΕΤΑ- ότι, όταν περατωθεί το  πρόγραμμα αυτό, πρέπει να διενεργηθεί η τελική αξιολόγηση των αποτελεσμάτων του σε σχέση με τους στόχους που καθορίζονται στην παρούσα απόφαση- ότι το ΚΚΕρ δύναται να συμμετέχει σε έμμεσες δράσεις που καλύπτονται από το παρόν πρόγραμμα- ότι ζητήθηκε σχετικά η γνώμη της επιτροπής επιστημονικής και τεχνικής έρευνας (CREST),  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Θεσπίζεται ειδικό πρόγραμμα έρευνας και τεχνολογικής ανάπτυξης, συμπεριλαμβανομένης της επίδειξης, στον τομέα των τηλεματικών εφαρμογών κοινού ενδιαφέροντος, το οποίο ορίζεται στο παράρτημα I, για τη χρονική περίοδο από τις 23 Νοεμβρίου 1994  έως τις 31 Δεκεμβρίου 1998.   Άρθρο 2  1.  Το ποσό που κρίνεται αναγκαίο για την εκτέλεση του προγράμματος ανέρχεται σε 843 εκατομμύρια Ecu, συμπεριλαμβανομένου ποσοστού 9,8 % κατά μέγιστον για τις δαπάνες προσωπικού και διοικητικής λειτουργίας.  2.  Στο παράρτημα II παρατίθεται ενδεικτική κατανομή του ποσού αυτού.  3.  Οι διαθέσιμες πιστώσεις για κάθε οικονομικό έτος καθορίζονται από την αρμόδια για τον προϋπολογισμό αρχή, ανάλογα με τις διαθέσιμες εντός των δημοσιονομικών προοπτικών πιστώσεις και σύμφωνα με τους όρους του προβλέπει το άρθρο 1 παράγραφος 3 της  απόφασης αριθ. 1110/94/ΕΚ, έχοντας υπόψη τις αρχές της χρηστής διαχείρισης που προβλέπονται στο άρθρο 2 του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων.   Άρθρο 3  1.  Οι γενικοί κανόνες για τη χρηματοδοτική συμμετοχή της Κοινότητας περιέχονται στο παράρτημα IV της απόφασης αριθ. 1110/94/ΕΚ.  2.  Οι κανόνες για τη συμμετοχή επιχειρήσεων, κέντρων ερευνών και πανεπιστημίων και για τη διάδοση των αποτελεσμάτων καθορίζονται στα μέτρα που προβλέπονται δυνάμει του άρθρου 130 Ι συνθήκης.  3.  Στο παράρτημα III καθορίζονται οι ειδικοί κανόνες εφαρμογής του προγράμματος, οι οποίοι συμπληρώνουν εκείνους που αναφέρονται στις παραγράφους 1 και 2.   Άρθρο 4  1.  Προκειμένου να συμβάλει στην εξασφάλιση, μεταξύ άλλων, της αποδοτικής από άποψη κόστους εφαρμογής του παρόντος προγράμματος, η Επιτροπή, επικουρούμενη καταλλήλως από ανεξάρτητους εξωτερικούς εμπειρογνώμονες, παρακολουθεί διαρκώς και  συστηματικά την πρόοδο στα πλαίσια του προγράμματος σε σχέση με τους στόχους που αναφέρονται στο παράρτημα I, όπως διευρύνθηκαν στο πρόγραμμα εργασιών. Εξετάζει ιδιαίτερα κατά πόσον οι στόχοι, οι προτεραιότητες και οι χρηματοδοτικοί πόροι εξακολουθούν  να παρακολουθούν τη μεταβαλλόμενη κατάσταση. Με βάση τα αποτελέσματα αυτής της διαδικασίας παρακολούθησης, υποβάλλει, εφόσον χρειάζεται, προτάσεις για την προσαρμογή ή τη συμπλήρωση του παρόντος προγράμματος.  2.  Προκειμένου να συμβάλει στην αξιολόγηση των κοινοτικών δραστηριοτήτων, όπως απαιτείται από το άρθρο 4 παράγραφος 2 της απόφασης αριθ. 1110/94/ΕΚ, και σύμφωνα με το χρονοδιάγραμμα που προβλέπεται στην εν λόγω παράγραφο, η Επιτροπή, αναθέτει σε  ανεξάρτητους ειδικευμένους εμπρειρογνώμονες την εξωτερική αξιολόγηση των δραστηριοτήτων που διεξάγονται στα πλαίσια των τομέων που καλύπτονται από το παρόν πρόγραμμα, καθώς και της διαχείρισής τους κατά την πενταετία που προηγείται της αξιολόγησης  αυτής.  3.  Κατά τη λήξη του παρόντος προγράμματος, η Επιτροπή μεριμνά για τη διενέργεια ανεξάρτητης τελικής αξιολόγησης των επιτευχθέντων αποτελεσμάτων σε σχέση με τους στόχους που καθορίζονται στο παράρτημα III του τέταρτου προγράμματος-πλαισίου και στο  παράρτημα I της παρούσας απόφασης. Η έκθεση τελικής αξιολόγησης διαβιβάζεται στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή.   Άρθρο 5  1.  Η Επιτροπή καταρτίζει πρόγραμμα εργασιών σύμφωνα με τους στόχους που εκτίθενται στο παράρτημα I και την ενδεικτική χρηματοδοτική κατανομή που εκτίθεται στο παράρτημα II και το αναπροσαρμόζει κατά περίπτωση. Στο εν λόγω πρόγραμμα  καθορίζονται λεπτομερώς:  - οι επιστημονικοί και τεχνολογικοί στόχοι και τα ερευνητικά καθήκοντα,  - το χρονοδιάγραμμα εφαρμογής, συμπεριλαμβανομένων των ημερομηνιών για προσκλήσεις για την υποβολή προτάσεων,  - οι προτεινόμενες χρηματοδοτικές και διαχειριστικές ρυθμίσεις, συμπεριλαμβανομένων ειδικών λεπτομερειών για την εφαρμογή μέτρων τόνωσης τεχνολογίας στις ΜΜΕ, και οι γενικές γραμμές άλλων μέτρων, συμπεριλαμβανομένων των προπαρασκευαστικών, συνοδευτικών  και υποστηρικτικών μέτρων,  - ρυθμίσεις για το συντονισμό με άλλες δραστηριότητες ΕΤΑ που διεξάγονται στον τομέα αυτόν, ιδίως στα πλαίσια άλλων ειδικών προγραμμάτων, και, κατά περίπτωση, για την εξασφάλιση της καλύτερης αλληλεπίδρασης με τις δραστηριότητες που διεξάγονται σε άλλα  πλαίσια, όπως το EUREKA και το COST,  - ρυθμίσεις για τη διάδοση, την προστασία και την εκμετάλλευση των αποτελεσμάτων των δραστηριοτήτων ΕΤΑ που διεξάγονται στα πλαίσια του προγράμματος.  2.  Η Επιτροπή δημοσιεύει προσκλήσεις για την υποβολή προτάσεων σχεδίων με βάση το πρόγραμμα εργασιών.   Άρθρο 6  1.  Υπεύθυνη για την εκτέλεση του προγράμματος είναι η Επιτροπή.  2.  Στις περιπτώσεις που προβλέπονται στο άρθρο 7 παράγραφος 1, η Επιτροπή επικουρείται από επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.  3.  Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του  θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων του καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των  κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στη ψηφοφορία.  4.  Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.  5.  Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.  6.  Εάν το Συμβούλιο δεν αποφασίσει εντός προθεσμίας τριών μηνών από την ημερομηνία υποβολής της πρότασης, τα προτεινόμενα μέτρα θεσπίζονται από την Επιτροπή.   Άρθρο 7  1.  Η διαδικασία που προβλέπεται στο άρθρο 6 παράγραφοι 2 έως 6 εφαρμόζεται στις ακόλουθες περιπτώσεις:  - για την προετοιμασία και την αναπροσαρμογή του προγράμματος εργασιών που αναφέρεται στο άρθρο 5 παράγραφος 1,  - για το περιεχόμενο των προσκλήσεων για υποβολή προτάσεων,  - για την αξιολόγηση των δραστηριοτήτων ΕΤΑ που προτείνονται για κοινοτική χρηματοδότηση, καθώς και του ποσού κοινοτικής χρηματοδότησης που κρίνεται αναγκαίο για κάθε δραστηριότητα, όταν τούτο ανέρχεται σε 1 εκατομμύριο Ecu τουλάχιστον,  - για τυχόν προσαρμογές της ενδεικτικής κατανομής του ποσού, όπως περιέχεται στο παράρτημα II,  - για συγκεκριμένες λεπτομέρειες της χρηματοδοτικής συμμετοχής της Κοινότητας στις διάφορες προβλεπόμενες δραστηριότητες,  - για τα μέτρα και την εντολή για την αξιολόγηση του προγράμματος,  - για τυχόν παρέκκλιση από τους κανόνες του παραρτήματος III,  - για τη συμμετοχή, σε οποιοδήποτε πρόγραμμα, νομικών προσώπων από τρίτες χώρες και διεθνείς οργανισμούς.  2.  Όταν, σύμφωνα με την τρίτη περίπτωση της παραγράφου 1, το ποσό της κοινοτικής συνδρομής είναι μικρότερο από 1 εκατομμύριο Ecu, η Επιτροπή ενημερώνει την επιτροπή για τα σχέδια και το αποτέλεσμα της αξιολόγησής τους.  3.  Η Επιτροπή ενημερώνει τακτικά την επιτροπή σχετικά με την πορεία της εφαρμογής του προγράμματος στο σύνολό του.   Άρθρο 8  Η παρούσα απόφαση απευθύνεται στα κράτη μέλη.  Λουξεμβούργο, 23 Νοεμβρίου 1994.  Για το Συμβούλιο Ο Πρόεδρος J. BORCHERT  (1) ΕΕ αριθ. C 228 της 17. 8. 1994 σ. 1, και ΕΕ αριθ. C 262 της 20. 9. 1994, σ. 1.(2) Γνώμη που διατυπώθηκε στις 5 Μαΐου 1994 (ΕΕ αριθ. C 205 της 25. 7. 1994).(3) Γνώμη που διατυπώθηκε στις 2 Ιουνίου 1994 (δεν δημοσιεύθηκε ακόμα στην Επίσημη  Εφημερίδα).(4) ΕΕ αριθ. L 126 της 18. 5. 1994, σ. 1.    ΠΑΡΑΡΤΗΜΑ I   ΕΠΙΣΤΗΜΟΝΙΚΟΙ ΚΑΙ ΤΕΧΝΟΛΟΓΙΚΟΙ ΣΤΟΧΟΙ ΚΑΙ ΠΕΡΙΕΧΟΜΕΝΟ  Το ειδικό πρόγραμμα αντικατοπτρίζει απόλυτα τις κατευθύνσεις του τετάρτου προγράμματος-πλαισίου, του οποίου εφαρμόζει τα κριτήρια επιλογής και διασαφηνίζει τους επιστημονικούς και τεχνολογικούς  στόχους.  Το τμήμα 1.Α του παραρτήματος III πρώτη δράση του εν λόγω προγράμματος-πλαισίου αποτελεί αναπόσπαστο μέρος του παρόντος προγράμματος.  Εισαγωγή Η ΕΤΑ που διεξάγεται στο πλαίσιο του ειδικού προγράμματος για τις τηλεματικές εφαρμογές δίνει έμφαση στη χρησιμοποίηση της εκκολαπτόμενης υποδομής των πληροφοριών και επικοινωνιών, που θα αποτελέσει τη βάση της μελλοντικής κοινωνίας των πληροφοριών. Οι  προτεινόμενοι τομείς ΕΤΑ είναι εκείνοι που θα συνεισφέρουν αποφασιστικά στην ανάπτυξη της υποδομής των πληροφοριών και επικοινωνιών, λαμβανομένης υπόψη της ανάγκης επιλεκτικότητας και επικέντρωσης των προσπαθειών, και με στόχο τη βελτίωση της  ανταγωνιστικότητας του συνόλου της βιομηχανίας, και της κατάστασης της απασχόλησης στην Ευρωπαϊκή Ένωση, καθώς και της ποιότητας ζωής των πολιτών, ιδίως με τη διευκόλυνση της πρόσβασής τους στην υποδομή των πληροφοριών.  Οι τεχνολογίες των πληροφοριών και των επικοινωνιών (ΤΠΕ), εξελίσσονται με ταχύ ρυθμό και συνεχώς. Είναι σε θέση, όταν συνδυάζονται στο πλαίσιο συνόλων συχνά πολύπλοκων, να προσφέρουν σε κάθε κατηγορία χρήστων, ιδίως στις δημόσιες και τους ιδιώτες, νέο  φάσμα προϊόντων και υπηρεσιών που ανταποκρίνονται σε θεμελιώδεις οικονομικές και κοινωνικές ανάγκες. Ως "τηλεματικές εφαρμογές" νοείται το σύνολο των συστημάτων (υλικό και λογισμικό) και υπηρεσιών (τηλε-κατάρτιση, τηλε-εργασία, τηλε-ιατρική,  τηλε-διαχείριση της οδικής ή εναέριας κυκλοφορίας κ.λπ.) που χρησιμοποιούν συνδυασμούς των τεχνολογιών αυτών.  Η ΕΤΑ σχετικά με τις τηλεματικές εφαρμογές επιτρέπει τη δημιουργία σχέσεων μεταξύ των επιτευγμάρων των ΤΠΕ και των αναγκών των χρήστων, συμβάλλει δε επίσης στην εξέλιξη των τηλεματικών συστημάτων και υπηρεσιών συναρτήσει της τεχνολογίας, διευκολύνοντας  τη χρήση τους. Οι επιπτώσεις της έρευνας αυτής είναι σημαντικές, στο βαθμό που οι προτεινόμενες τηλεματικές λύσεις είναι προσαρμοσμένες στις ανάγκες των χρήστων και που λαμβάνεται υπόψη η ανάγκη διαλειτουργικότητας σε ευρωπαϊκό επίπεδο.  Η επιτυχής εισαγωγή της τηλεματικής σε όλη την Ευρώπη θα μπορούσε να διασφαλίσει τη βελτίωση της ποιότητας ζωής και των συνθηκών εργασίας, καθώς και της οργάνωσης των δραστηριοτήτων των επιχειρήσεων και των δημόσιων διοικήσεων, να προσδώσει νέα ώθηση  στην οικονομική αύξηση και να αυξήσει την απασχόληση -λόγω των νέων προϊόντων και υπηρεσιών- να εδραιώσει την εσωτερική αγορά και να ενισχύσει την οικονομική και κοινωνική συνοχή της Ευρωπαϊκής Ένωσης.  Εξάλλου, βασιζόμενη στα αποτελέσματα άλλων ερευνητικών προγραμμάτων για της ΤΠΕ, η κοινοτική ΕΤΑ σχετικά με τις νέες τηλεματικές εφαρμογές κοινού ενδιαφέροντος (πρόγραμμα ΤΗΛΕΜΑΤΙΚΗ) θα συμβάλει επίσης στην αξιοποίηση των δαπανών στις οποίες έχει ήδη  προβεί η Κοινότητα στο πλαίσιο προγραμμάτων, όπως το ESPRIT ή το RACE.  Τέλος, το Ευρωπαϊκό Συμβούλιο των Βρυξελλών, στις 10 και 11 Δεκεμβρίου 1993, βάσει της Λευκής Βίβλου για τη μεσοπρόθεσμη στρατηγική υπέρ της ανάπτυξης, της ανταγωνιστικότητας και της απασχόλησης, υπογράμμισε τη σημασία των νέων τηλεματικών εφαρμογών για  τις επενδύσεις και για την απασχόληση, σε τομείς όπως η τηλε-εργασία και οι τηλε-υπηρεσίες για την εκπαίδευση και την κατάρτιση, την υγεία ή για τις μεταφορές.   Ι. ΠΛΑΙΣΙΟ  Το πρόγραμμα ΤΗΛΕΜΑΤΙΚΗ επιδιώκει δύο στόχους. Ο πρώτος είναι η βελτίωση της ανταγωνιστικότητας της ευρωπαϊκής βιομηχανίας και της αποτελεσματικότητας των κοινωφελών υπηρεσιών και η παρότρυνση της δημιουργίας θέσεων εργασίας, χάρη στην  ανάπτυξη νέων τηλεματικών συστημάτων και υπηρεσιών, σε τομείς όπως η τηλε-εργασία και οι τηλε-υπηρεσίες- ο άλλος, ο οποίος έχει πρόσφατα εισαχθεί στη συνθήκη για την Ευρωπαϊκή Ένωση, αφορά την προαγωγή των ερευνητικών δράσεων που είναι απαραίτητες για  τις υπόλοιπες κοινές πολιτικές.  Η αναληφθείσα ΕΤΑ θα βασιστεί στην εμπειρία από το τρίτο πρόγραμμα-πλαίσιο. Δίνεται όμως προτεραιότητα σε τρεις νέους προσανατολισμούς. Κατά πρώτο λόγο, η έμφαση θα δοθεί όχι στην "τηλεματική δεδομένων" αλλά στη νέα "τηλεματική πολυμέσων". Κατά δεύτερο  λόγο, θα δοθεί περισσότερη σημασία στις ανάγκες των χρήστων. Τέλος, θα δοθεί ιδιαίτερη προσοχή στην αναζήτηση λύσεων ανεκτού κόστους.  Κατευθυντήριοι άξονες σχετικά με τη διαχείριση των σχεδίων Κατά γενικό κανόνα, κάθε σχέδιο θα μπορεί να εκτελεστεί σε πέντε φάσεις, ενώ θα υπάρχει στενή συνεργασία με τους ενδιαφερόμενους χρήστες σε όλα τα στάδια.  Κατ' αρχάς, θα δοθεί προτεραιότητα στον εντοπισμό των ειδικών αναγκών των χρήστων, είτε αυτές έχουν διατυπωθεί είτε όχι. Οι χρήστες περιλαμβάνουν ευρύ φάσμα οργανισμών, όπως οι δημόσιες διοικήσεις ή οι επιχειρήσεις που χρησιμοποιούν την τηλε-εργασία,  αλλά και πολλές κατηγορίες προσώπων, όπως οι ερευνητές, οι βιβλιοθηκάριοι, το ιατρικό προσωπικό, οι ελεγκτές της εναέριας κυκλοφορίας ή οι ανάπηροι οι οποίοι χρειάζονται δικτυωμένους σταθμούς πολυμέσων.  Δεύτερον, οι ανάγκες αυτές θα οδηγήσουν, από τηλεματικής απόψεως, στον ορισμό συνόλου λειτουργικών προδιαγραφών με βάση τις κοινές απαιτήσεις των ενδιαφερομένων χρήστων, συμπεριλαμβανομένων εκείνων που αφορούν την ασφάλεια των δεδομένων, την  εμπιστευτικότητα και την προστασία της ιδιωτικής ζωής. Οι προδιαγραφές αυτές πρέπει επίσης, να διασφαλίσουν τη διαλειτουργικότητα του τηλεματικού εξοπλισμού και των τηλεματικών υπηρεσιών σε ευρωπαϊκό επίπεδο.  Τρίτον, βάσει των ανωτέρω, θα δημιουργηθούν μονάδες επίδειξης, προ-ανταγωνιστικού, προτυποποιητικού και προ-νομοθετικού χαρακτήρα, στο πλαίσιο δραστηριότητας ΕΤΑ στόχος της οποίας είναι η ενοποίηση τεσσάρων στοιχείων.  Τα τρίτα πρώτα στοιχεία είναι γενικής φύσεως: πρόκειται για γενικά δίκτυα (π.χ. δίκτυα επικοινωνίας υψηλών δυνατοτήτων, είτε οπτικών ινών είτε δορυφορικά), γενικό εξοπλισμό (σταθμούς εργασίας πολυμέσων, φορητά μέσα αποθήκευσης και επεξεργασίας δεδομένων  κ.λπ.) και γενικές υπηρεσίες (π.χ. ηλεκτρονικό ταχυδρομείο πολυμέσων, τηλεπρόσβαση σε δεδομένα ή σε γνώσεις, δυνατότητες διαλογικής προσομοίωσης και ιδεατά περιβάλλοντα).  Η τέταρτη οικογένεια στοιχείων καλύπτει τα ειδικά υλικά και λογισμικά. Αυτά θα αποτελέσουν αντικείμενο ειδικής δραστηριότητας ΕΤΑ στο πλαίσιο του επιμέρους σχεδίου, ούτως ώστε η αναπτυσσόμενη εφαρμογή να ανταποκρίνεται πλήρως στις ανάγκες των χρήστων.  Ωστόσο, για να διασφαλιστεί η οικονομική αποδοτικότητα της ολοκλήρωσης αυτής συστημάτων, πρέπει να μεγιστοποιηθεί η προσφυγή στους τρεις γενικούς τύπους στοιχείων που είναι τα αποτέλεσμα άλλων ερευνητικών προγραμμάτων, ιδίως τους RACE και του ESPRIT. Θα  δημιουργηθεί, συνεπώς, στενή σχέση μεταξύ του συνόλου των τριών πρώτων ειδικών προγραμμάτων του προγράμματος-πλαισίου (1994-1998). Επιπλέον, το ίδιο θα συμβεί με τους φορείς εκμετάλλευσης των δημόσιων και ιδιωτικών δικτύων τηλεπικοινωνιών, τους φορείς  παροχής υπηρεσιών και τις εταιρίες στον τομέα της ηλεκτρονικής και της πληροφορικής.  Τέταρτον, θα ελεγχθεί η καταλληλότητα αυτών των μονάδων επίδειξης υπό πραγματικές συνθήκες από αντιπροσωπευτικές ομάδες χρήστων, με τη σύμπραξη, σε μεγαλύτερο βαθμό απ' ό,τι στο παρελθόν, των αρμόδιων δημοσίων και ιδιωτικών οργανισμών, προκειμένου να  διευκολυνθεί η εκ των υστέρων διάδοση των νέων τηλεματικών εφαρμογών. Οι δοκιμές ελέγχου της καταλληλότητας δεν θα αποκλείουν ανασκοπήσεις, είτε για να αναθεωρηθούν οι λειτουργικές προδιαγραφές που επελέγησαν σε προγενέστερα στάδια, είτε για να  ολοκληρωθούν οι εργασίες ΕΤΑ σχετικά με ειδικά εξαρτήματα, είτε, ακόμη, για να επανεξεταστούν οι στόχοι των ανάντη ερευνητικών προγραμμάτων σχετικά με τις ΤΠΕ.  Τέλος, με το πέρας της αναδραστικής αυτής διαδικασίας, οι επικυρούμενες εφαρμογές θα συνοδεύονται από πρόγραμμα αξιοποίησης των επιτευχθέντων αποτελεσμάτων, από συστάσεις προς τους οργανισμούς τυποποίησης και τους νομοθετικούς φορείς και από εγχειρίδιο  για την ορθή χρήση τους.  Οι εργασίες ΕΤΑ που διεξάγονται στο πλαίσιο των σχεδίων πρέπει να λαμβάνουν υπόψη στον μεγαλύτερο δυνατό βαθμό τις ανάγκες των αναπήρων και ηλικιωμένων που αποτελούν περίπου το  του πληθυσμού της Ευρωπαϊκής Ένωσης. Προς το σκοπό αυτό, οι εργασίες ΕΤΑ  πρέπει να εξασφαλίζουν ώστε οι αναπτυσσόμενες εφαρμογές θα μπορούν να εξελίσσονται ανταποκρινόμενες στις ανάγκες των ανωτέρω κατηγορίων χρήστων, υπό τις καλύτερες δυνατές προϋποθέσεις κόστους και αποτελέσματος.  Κατευθυντήριοι άξονες σχετικά με τη διαχείριση του συνόλου του προγράμματος ΤΗΛΕΜΑΤΙΚΗ Θα συνεχιστεί η προσπάθεια να ληφθούν περισσότερο υπόψη οι ανάγκες των χρήστων και να επιτευχθούν αποδοτικότερες, από οικονομικής απόψεως, λύσεις κατά την εκτέλεση του συνόλου του προγράμματος. Ιδίως, θα αποφευχθούν οι δαπανηρές επαναλήψεις ερευνητικών  προσπαθειών και θα επιδιωχθεί η μέγιστη χρησιμοποίηση κοινών στοιχείων σε εφαρμογές, οι οποίες είναι παρόμοιες αλλά αφορούν διαφορετικούς τομείς ΕΤΑ. Οι πτυχές αυτές συνοχής του συνόλου και οικονομικής αποδοτικότητας θα αποτελέσουν τους κατευθυντήριους  άξονες του ειδικού πολυθεματικού τηλεματικού ερευνητικού προγράμματος.  Η διαδικασία που ακολουθήθηκε κατά την εκτέλεση του τρίτου προγράμματος-πλαισίου ήταν, κυρίως, εμπειρική. Σε κάθε θεματικό τομέα υπήρξαν συχνές συναντήσεις κατακόρυφου συντονιστικού χαρακτήρα μεταξύ υπευθύνων των σχεδίων οι οποίες ενθάρρυναν την  ανταλλαγή πληροφοριών, γεγονός που συνέβαλε στην αποφυγή της δαπανηρής επαναλήψεως προσπαθειών κατά την ανάπτυξη των σχεδίων επίδειξης. Επίσης, οι ανταλλαγές εμπειριών, μεταξύ υπευθύνων των σχεδίων, κατά τις δοκιμές ελέγχου της καταλληλότητας με  αντιπροσωπευτικές ομάδες χρήστων διευκόλυναν τη σύνταξη πρακτικών συστάσεων προς οργανισμούς οι οποίοι πρέπει να εισαγάγουν τις νέες αυτές τηλεματικές εφαρμογές.  Η πραγματιστική αυτή προσέγγιση θα εξακολουθήσει να ισχύει και θα βελτιωθεί. Θα οργανωθούν οριζόντες συντονιστικές συναντήσεις στις οποίες θα συμμετέχουν αρμόδιοι σχεδίων από διάφορους τομείς στο πλαίσιο των οποίων μελετώνται παρεμφερή θέματα, όπως η  ανάπτυξη της τηλε-εργασίας (για ερευνητές, ιατρούς ή δημόσιους υπαλλήλους σε αγροτικό ή αστικό περιβάλλον), οι διεπαφές ανθρώπου-μηχανής και οι εργονομικές πτυχές ή ακόμη η βελτίωση των διευρωπαϊκών τηλεματικών δικτύων και υπηρεσιών (είτε χρήστες είναι  ερευνητές, είτε δημόσιες διοικήσεις, είτε τράπεζες οργάνων, ή οργανισμοί ελέγχου της εναέριας κυκλοφορίας).  Εξάλλου, η εμπειρική αυτή διαδικασία θα ενισχυθεί με την έρευνα σχετικά με την τηλεματική τεχνολογία η οποία θα αναληφθεί στο πλαίσιο των οριζόντων δραστηριοτήτων ΕΤΑ του προγράμματος.  Τέλος, θα δοθεί ιδιαίτερη προσοχή στο συντονισμό της κοινοτικής αυτής δράσεως έρευνας με αντίστοιχες δραστηριότητες σε εθνικό ή ευρωπαϊκό επίπεδο (EUREKA, ESA, Eurocontrol κ.λπ.).  Συνολικά, το πρόγραμμα ΤΗΛΕΜΑΤΙΚΗ, διασφαλίζοντας την ανάπτυξη τηλεματικών συστημάτων και υπηρεσιών προσαρμοσμένων στις ανάγκες των χρήστων και αποδοτικών από τεχνικής και οικονομικής απόψεως, θα συμβάλει στην ενίσχυση της ανταγωνιστικότητας της  ευρωπαϊκής οικονομίας, καθώς και στην τόνωση και αξιοποίηση των επενδύσεων που είναι απαραίτητες προκειμένου να αποκτήσει η Ευρώπη αποτελεσματική υποδομή πληροφοριών και επικοινωνιών.  Οι δραστηριότητες θα αφορούν εννέα κατακόρυφα πεδία εφαρμογής που κινουνται γύρω από τρεις μεγάλους τομείς:  - η τηλεματική για της υπηρεσίες κοινής ωφέλειας: δημόσια διοίκηση και μεταφορές,  - η τηλεματική για τη γνώση: ερευνητές, εκπαίδευση και κατάρτιση, βιβλιοθήκες,  - η τηλεματική για την απασχόληση και τη βελτίωση των συνθηκών ζωής: αστικές και αγροτικές ζώνες, υγειονομική περίθαλψη, ηλικιωμένοι και ανάπηροι, προστασία του περιβάλλοντος.  Ένας τέταρτος τομέας συγκεντρώνει τρεις οριζόντιες δραστηριότητες ΕΤΑ που αφορούν την τηλεματική τεχνολογία, τη γλωσσική τεχνολογία και την τεχνολογία των πληροφοριών, οι οποίες θα στηρίξουν και θα ενισχύσουν τις τομεακές δραστηριότητες.  Αυτό το σύνολο δραστηριοτήτων πρόκειται να συμπληρωθεί με ένα πέμπτο τομέα που αποτελείται από μια σειρά οριζόντιων δράσεων, όπως η διάδοση των αποτελεσμάτων και άλλα προπαρασκευαστικά, συνοδευτικά και υποστηρικτικά μέτρα συμπεριλαμβανομένων της  διεθνούς συνεργασίας και της κατάρτισης των ερευνητών και των χρήστων.  Πρόκειται να εφαρμοστούν μέτρα τεχνολογικής παρότρυνσης, στηριζόμενα σε πριμοδοτήσεις σκοπιμότητας, προκειμένου να ενθαρρύνουν και να διευκολύνουν τη συμμετοχή των ΜΜΕ, λαμβάνοντας υπόψη τις ανάγκες των ΜΜΕ του λιγότερο αναπτυγμένων περιοχών.   II. ΤΟΜΕΙΣ ΕΡΕΥΝΑΣ   ΤΟΜΕΑΣ Α - ΤΗΛΕΜΑΤΙΚΗ ΓΙΑ ΤΙΣ ΥΠΗΡΕΣΙΕΣ ΚΟΙΝΗΣ ΩΦΕΛΕΙΑΣ  1. Δημόσιες διοικήσεις Τα συστήματα επεξεργασίας και ανταλλαγής πληροφοριών μεταξύ των δημόσιων διοικήσεων θα υλοποιηθούν μέσω του προγράμματος TNA/DE (Telematics Network for Administration/Interchange of Data between Administrations). Για τα τηλεματικά δίκτυα των δημόσιων  διοικήσεων TNA έχει προετοιμασθεί σύνολο κατευθυντήριων αξόνων. Η μετάφρασή τους σε μελέτες σκοπιμότητας και σε πειραματικά έργα εκτελείται στο πλαίσιο της πολυετούς κοινοτικής δράσης IDA. Ως εκ τούτου, οι δράσεις έρευνας, ανάπτυξης και επίδειξης πρέπει  να στηρίζονται εξαρχής στο πρόγραμμα TNA/IDA προκειμένου τα τεχνολογικά επιτεύγματα στον τομέα της τηλεματικής πολυμέσων να τεθούν αργότερα στη διάθεση των δημόσιων διοικήσεων.  Στόχος Στόχος είναι να δοθεί η δυνατότητα στις δημόσιες διοικήσεις να εφαρμόσουν έγκαιρα τα σχετικά αποτελέσματα της τηλεματικής έρευνας, ούτως ώστε να βελτιώσουν γρήγορα και οικονομικά την αποτελεσματικότητα των δημόσιων υπηρεσιών σε ευρωπαϊκή κλίμακα. Ως  αποτέλεσμα της βελτιωμένης αποτελεσματικότητας, τα διοικητικά έξοδα των ευρωπαϊκών επιχειρήσεων μπορούν να μειωθούν ουσιαστικότατα, συμβάλλοντος έτσι στην ενίσχυση της ανταγωνιστικότητας της ευρωπαϊκής βιομηχανίας. Οι δημόσιες διοικήσεις θα μπορέσουν να  εισαγάγουν νέα τηλεματικά συστήματα και υπηρεσίες, εξορθολογίζοντας τις υπάρχουσες υποδομές και αξιοποιώντας τις ήδη πραγματοποιηθείσες επενδύσεις, προκειμένου να βελτιώσουν την εξυπηρέτηση των πολιτών. Οι δράσεις αυτές ΕΤΑ θα επιτρέψουν επίσης την  κατάρτιση και την προαγωγή ανοικτών προτύπων, χρησιμοποιήσιμων στις προδιαγραφές των κρατικών προμηθειών σχετικά με τις τηλεματικές εφαρμογές.  Φύση των εργασιών Θα αντιμετωπισθούν δύο πτυχές. Η πρώτη αφορά τη δημιουργία τηλεματικών εφαρμογών που διευκολύνουν τις ανταλλαγές πληροφοριών μεταξύ των δημόσιων διοικήσεων, καθώς και μεταξύ αυτών και των επιχειρήσεων που υποχρεούνται να τους παρέχουν πληροφορίες. Οι  εργασίες αυτές θα θέσουν τις νέες τεχνολογίες στην υπηρεσία διοικητικών τομέων οι οποίοι αποκτούν στρατηγική σημασία από την άποψη της λειτουργίας της εσωτερικής αγοράς και της εφαρμογής της συνθήκης για την Ευρωπαϊκή Ένωση. Θα μπορέσουν να καλύψουν  θέματα όπως η μεταφορά εικόνων (προκειμένου, π.χ., να ενημερώνονται γρήγορα οι υδρογραφικοί ή γεωγραφικοί χάρτες οι οποίοι είναι απαραίτητοι για την τηλε-διαχείριση της θαλάσσιας ή οδικής κυκλοφορίας) ή η χρήση από τις δημόσιες διοικήσεις συστημάτων  πολυμέσων και τηλε-συνεδριάσεων (για να διασφαλιστεί, π.χ., η τηλε-εργασία μεταξύ των εθνικών δημόσιων διοικήσεων και της κοινοτικής διοίκησης και να αποφευχθεί κατ' αυτόν τον τρόπο, η υπερβολική συγκέντρωση μέσων μετάφρασης και διερμηνείας στις  Βρυξέλλες), ή την ανάπτυξη υπηρεσιών τεκμηρίωσης πολυμέσων για τις δημόσιες συμβάσεις και τη ρύθμιση. Ο έλεγχος καταλληλότητας και η ανάπτυξη σε διευρωπαϊκό επίπεδο πρέπει να γίνουν πριν από το 1998.  Θα δοθεί, επίσης, μεγάλη σημασία στη μεθοδολογία υλοποίησης των τηλεματικών εφαρμογών. Για να διασφαλιστούν αποτελεσματικές και ασφαλείς συνδέσεις μεταξύ των δημόσιων διοικήσεων, η έρευνα θα λάβει υπόψη τις εργασίες που έχουν ήδη εκπονηθεί σχετικά με  την ασφάλεια των δημόσιων τηλεματικών δικτύων -ιδίως στους τομείς των χρηματοπιστωτικών, οικονομικών και κοινωνικών στατιστικών- με τις επιπτώσεις των γλωσσικών διαφορών, με τη χρήση των ηλεκτρονικών υπογραφών, και με τις νομικές συνέπειες της μεταφοράς  δεδομένων μεταξύ χωρών. Οι εργασίες θα περιλάβουν, επίσης, τη δημιουργία κατάλληλων μεθόδων και εργαλείων για την ανάλυση των επιδόσεων και της ποιότητας των υπηρεσιών που προσφέρονται στις δημόσιες διοικήσεις.  Δοκιμές ελέγχου καταλληλότητας και δοκιμαστικά σχέδια Οι δοκιμές ελέγχου της καταλληλότητας, προκειμένου να διευκολύνουν την ταχεία εισαγωγή των νέων τηλεματικών λύσεων και, ενδεχομένως, την ακόλουθη προσαρμογή της εσωτερικής δομής των δημόσιων διοικήσεων, θα αφορούν τις προηγμένες τηλεματικές υπηρεσίες οι  οποίες θα τεθούν στη διάθεση των δημόσιων διοικήσεων ανάλογα με τις προκύπτουσες ανάγκες. Στις εργασίες θα συμπράξουν οι επιχειρήσεις του τομέα της πληροφορικής και των τηλεπικοινωνιών, καθώς και οι ενδιαφερόμενες δημόσιες υπηρεσίες. Οι εργασίες αυτές  συμβάλλοντας άμεσα στον έλεγχο καταλληλότητας των λύσεων που προτείνονται στο πλαίσιο του προγράμματος, θα ανοίξουν το δρόμο για την ταχεία διάδοση των επιτευχθέντων αποτελεσμάτων και, συνεπώς, για την αξιοποίηση, από τις δημόσιες διοικήσεις, της  τεχνολογικής προόδου.  2. Μεταφορές Το τρίτο πρόγραμμα-πλαίσιο, χάρη σι δοκιμές και σε δοκιμαστικά σχέδια, έδειξε ότι τα τηλεματικά συστήματα και υπηρεσίες είναι δυνατόν να συμβάλουν στη μείωση της κυκλοφοριακής συμφόρησης, στη βελτίωση της κινητικότητας προσώπων και εμπορευμάτων, καθώς  και στην ασφάλεια των οδικών μεταφορών, στη μείωση των οχλήσεων, στην προστασία του περιβάλλοντος, δηλαδή να συνεισφέρουν στην επίτευξη των γενικών στόχων της κοινής πολιτικής των μεταφορών.  Στόχοι Το πρόγραμμα ΤΗΛΕΜΑΤΙΚΗ θα συνεχίσει και θα παγιώσει την έρευνα σχετικά με την τηλεματική των οδικών μεταφορών και η κοινοτική προσπάθεια ΕΤΑ θα πρέπει να επεκταθεί στα άλλα μέσα μεταφορών, ιδίως στις εναέριες μεταφορές, προκειμένου να συμβάλει σε  μεγαλύτερο βαθμό στην επίτευξη των αναφερθέντων στόχων της κοινής πολιτικής μεταφορών, ενισχύοντας ταυτόχρονα την ανταγωνιστικότητα της ευρωπαϊκής βιομηχανίας και επιτρέποντας ουσιαστική ανάπτυξη συστημάτων και υπηρεσιών τηλεματικής για τις μεταφορές  μέχρι το 2000. Θα διασφαλισθεί ο στενός συντονισμός με τις ερευνητικές δραστηριότητες που αφορούν τις μεταφορές οι οποίες διεξάγονται στο πλαίσιο άλλων ειδικών προγραμμάτων: "βιομηχανικές τεχνολογίες", "καθαρές και αποδοτικές ενεργειακές τεχνολογίες"  και "μεταφορές", συμπεριλαμβανομένων των νομικών και οργανωτικών προβλημάτων που πρέπει να υπερνικηθούν προκειμένου να εφαρμοστούν με επιτυχία σ' ολόκληρη την Κοινότητα οι τηλεματικές εφαρμογές στις μεταφορές.  Φύση των εργασιών Οι δραστηριότητες ΕΤΑ θα καλύψουν το σύνολο της τηλεματικής αλυσίδας που εφαρμόζεται στις μεταφορές, από τη συλλογή και την επεξεργασία των δεδομένων μέχρι το στάδιο της αποστολής, της μετάδοσης και της παραλαβής των δεδομένων αυτών. Πρόκεται για τη  διασφάλιση βιομηχανικής συνεκτικότητας του συνόλου των διαφορετικών αυτών στοιχείων, για τη σύνταξη συμβατών προδιαγραφών και διεπαφών, καθώς και κοινών συστάσεων χρήσεως, που επιτρέπουν την παροχή εγγυήσεων όσον αφορά τη διασύνδεση των δικτύων και τη  διαλειτουργικότητα των εξοπλισμών και των υπηρεσιών. Θα ληφθούν επίσης υπόψη ζητήματα που αφορούν τη θέση σε λειτουργία των τηλεματικών αυτών εφαρμογών.  Οι εργασίες ΕΤΑ θα λάβουν ιδιαίτερα υπόψη τις ανάγκες των χρήστων. Εξάλλου, θα δοθεί ιδιαίτερη έμφαση στην έρευνα κοινών τηλεματικών εργαλείων για τα διάφορα μέσα μεταφορών, και στην ανάπτυξη προηγμένων τηλεματικών εφαρμογών που είναι δυνατόν να  οδηγήσουν σε σημαντικές προόδους όσον αφορά την αποδοτικότητα και την ασφάλεια των μεταφορών. Οι εφαρμογές αυτές θα μπορούν επίσης να κάνουν χρήση τόσο των επίγειων όσο και των δορυφορικών τηλεματικών δικτύων επικοινωνιών και πλοήγησης. Θα εξετασθεί  επίσης η επίπτωση των τηλεματικών εφαρμογών στις συνήθειες των ταξιδιωτών, καθώς και στη ζήτηση μετακινήσεων. Τέλος, θα διαμορφωθούν μεταβατικές στρατηγικές προκειμένου να καταστεί δυνατή η υλοποίηση των διαφόρων γενεών τηλεματικών συστημάτων.  Σε ό,τι αφορά τις οδικές μεταφορές, θα συνεχιστεί η ανάπτυξη και η ολοκλήρωσης τηλεματικών συστημάτων και υπηρεσιών υψηλών επιδόσεων στον τομέα του ελέγχου της κυκλοφορίας της διαχείρισης και εκμετάλλευσης μεταφορών επιβατών ή εμπορευμάτων, αστικών και  υπεραστικών. Θα είναι απαραίτητα δοκιμαστικά σχέδια και σχέδια επίδειξης με βάση τα αποτελέσματα του τρίτου προγράμματος-πλαισίου. Πρόκειται να αναληφθούν σε στενή συνεργασία με άλλα σχετικά ειδικά προγράμματα και με εθνικά ή ευρωπαϊκά προγράμματα.  Άλλες δράσεις θα επιδιώξουν να συμπληρώσουν και να βελτιώσουν τα εργαλεία της υποβοηθούμενης οδήγησης; προηγμένοι εξοπλισμοί και υπηρεσίες επικοινωνιών και πλοήγησης, συστήματα βελτίωσης της οράσεως, εργαλεία επιτήρησης της συμπεριφοράς του οχήματος,  συστήματα προειδοποίησης του οδηγού και αποφυγής συγκρούσεων. Η ενοποίηση των συνιστωσών αυτών αναμένεται να προσφέρει τηλεματικές λύσεις για την υποβοηθούμενη οδήγηση σε αυτοκινητοδρόμους, μεταξύ άλλων, προς όφελος, ιδίως, των επαγγελματικών οχημάτων.  Ορισμένες από τις τηλεματικές αυτές εφαρμογές είναι επίσης δυνατόν να προσαρμοσθούν για την αστική κυκλοφορία.  Οι εργασίες αυτές θα λαμβάνουν υπόψη τους οικονομικούς περιορισμούς.  Η ερευνητική προσπάθεια θα αφορά επίσης τις τηλεματικές εφαρμογές που αποβλέπουν στην αρωγή των χρήστων του οδικού δικτύου (πληροφορίες για την κατάσταση της κυκλοφορίας προκειμένου να διευκολύνεται η επιλογή του μέσου μεταφοράς, του δρομολογίου κ.λπ.),  στην αύξηση της ασφάλειας των χρήστων και στη διευκόλυνση της διαχείρισης της ζητήσεως μετακίνησης.  Οι ερευνητικές αυτές δραστηριότητες θα εξακολουθήσουν να αποτελούν αντικείμενο συντονισμού με το ειδικό πρόγραμμα "μεταφορών", με το EUREKA και με τα συναφή εθνικά ερευνητικά προγράμματα.  Στον τομέα των αεροπορικών μεταφορών, προκειμένου να βελτιωθεί η ποιότητα των υπηρεσιών που προσφέρονται στον τελικό χρήση, θα δοθεί έμφαση στην ανάπτυξη τηλεματικών εφαρμογών οι οποίες θα επιτρέψουν τη διαμόρφωση εναρμονισμένου και τελικά ενοποιημένου  συστήματος διαχείρισης της εναέριας κυκλοφορίας στην Ευρώπη.  Κατ' αρχάς, θ' αναπτυχθούν τηλεματικές εφαρμογές οι οποίες χρησιμοποιούν τους δορυφόρους και τα προηγμένα δίκτυα επικοινωνίας προκειμένου να βελτιωθεί ο εντοπισμός, η επιτήρηση και η πλοήγηση αεροσκαφών και για να τελειοποιηθούν τα συστήματα αποφυγής  των συγκρούσεων, είτε εν πτήσει είτε στους αερολιμένες, καθώς και τα συστήματα προσγείωσης ανεξαρτήτως καιρικών συνθηκών.  Δεύτερον, θ' αναληφθούν προσπάθειες για τον εκσυγχρονισμό των σημερινών συστημάτων διαχείρισης της εναέριας κυκλοφορίας με την τελειοποίηση του διευρωπαϊκού αεροναυτικού τηλεματικού δικτύου, και τη διευκόλυνση των εργασιών των ελεγκτών εναέριας  κυκλοφορίας και των πιλότων χάρις στα τηλεματικά εργαλεία πολυμέσων τα οποία ενοποιούν τα συστήματα συνδρομής στη λήψη αποφάσεων. Θα τύχουν επίσης εκμεταλλεύσεως οι πρόσφατες πρόοδοι στον τομέα του ιδεατού περιβάλλοντος.  Οι διάφορες αυτές δραστηριότητες θα συντονισθούν με εκείνες που διεξάγονται ήδη στο πλαίσιο των άλλων ειδικών προγραμμάτων που αφορούν την έρευνα σχετικά με τις μεταφορές, από ευρωπαϊκούς οργανισμούς όπως το Eurocontrol ή η ESA και από εθνικούς  οργανισμούς πολιτικής αεροπορίας.  Στον τομέα των θαλάσσιων μεταφορών, οι ερευνητικές δραστηριότητες θα επικεντρωθούν στη χρησιμοποίηση εφαρμογών τηλεματικής για τη βελτίωση των επικοινωνιών μεταξύ πλοίων, πλοίων και λιμένων ή πλοίων και ξηράς. Θα αναπτυχθούν ειδικές εφαρμογές  τηλεματικής για να βελτιωθεί η ασφάλεια, ο έλεγχος και η διαχείριση της κυκλοφορίας, ιδίως στα πέριξ των λιμένων, ώστε να βελτιωθεί η ροή της κυκλοφορίας και ταυτόχρονα να προστατευθεί το περιβάλλον και να βελτιστοποιηθεί η χρησιμοποίηση των  επιμελητειακών στην αλυσίδα των μεταφορών.  Προκειμένου να διευρυνθεί η χρήση τηλεματικών εργαλείων κοινών σε διαφορετικά μέσα μεταφοράς, πράγμα το οποίο θα μειώσει το κόστος τους, θα αναληφθούν ερευνητικές προσπάθειες στους τομείς των ποτάμιων και σιδηροδρομικών μεταφορών. Όσον αφορά, ιδίως, τις  σιδηροδρομικές μεταφορές, οι εργασίες καλύπτουν, αφενός, τη νέα γενεά συστημάτων ελέγχου και επικοινωνίας με στόχο την αύξηση του δυναμικού των υποδομών και, αφετέρου, την πρόσβαση των επιβατών σε υπηρεσίες πολυμέσων.  Όσον αφορά τις συνδυασμένες μεταφορές εμπορευμάτων ή επιβατών, θα αναπτυχθούν νέα τηλεματικά συστήματα και υπηρεσίες για τη βελτίωση της ενοποίησης και εκμετάλλευσης του συνόλου του συστήματος μεταφορών, προκειμένου να καταστεί δυνατή η παροχή  πληροφοριών στους ταξιδιώτες και να διευκολυνθεί η επιλογή του καλύτερου συνδυασμού μέσων μεταφοράς. Όσον αφορά τη μεταφορά επιβατών, θα δοθεί ιδιαίτερη έμφαση στη χρήση των μαζικών μέσων μεταφοράς. Θα αναπτυχθούν επίσης τηλεματικές εφαρμογές για τη  βελτιστοποίηση των συνδυασμένων μεταφορών και της διαχείρισής τους γεγονός που θα απαιτήσει, μεταξύ άλλων, τη διερεύνηση των μέσων άμεσης επικοινωνίας με τις σχετικές δημόσιες διοικήσεις.  Θα δοθεί ιδιαίτερη προσοχή στον έλεγχο των επιπτώσεων των μεταφορών στο περιβάλλον. Θα αναπτυχθούν τηλεματικές εφαρμογές οι οποίες θα ανοίξουν το δρόμο σε στρατηγικές που αποσκοπούν στη μείωση της ρύπανσης από τα μέσα μεταφοράς και στην ελαχιστοποίησης  των κινδύνων που προκύπτουν από τις μεταφορές επικινδύνων ουσιών.  Τέλος, θα χρειαστεί να συμπληρωθούν οι εργασίες αυτές με δραστηριότητες ενοποίησης -στο πλαίσιο των τηλεματικών- συστημάτων γεωγραφικών πληροφορίων (GIS - Geographic Information Systems) προσαρμοσμένων στα διάφορα μέσα μεταφοράς. Αυτά θα στηρίζονται στα  αποτελέσματα του κοινοτικού προγράμματος τόνωσης της αγοράς των πληροφοριών (IMPACT) και θα συντονίζονται με τις εργασίες που διεξάγονται από το ειδικό πρόγραμμα "μεταφορές". Εξάλλου, πριν από την έναρξη δοκιμαστικών σχεδίων ελέγχου της καταλληλότητας  σε πραγματικές καταστάσεις, είναι ενδεχομένως χρήσιμο να πραγματοποιηθούν εργαστηριακές προσομοιώσεις προς στήριξη των μοντέλων που θα αναπτυχθούν στο πλαίσιο του παρόντος ειδικού προγράμματος.  Δοκιμές ελέγχου καταλληλότητας και δοκιμαστικά σχέδια Οι δραστηριότητες αυτές θα διεξαχθούν με ενεργό συμμετοχή των τοπικών η εθνικών αρχών που είναι αρμόδιες στον τομέα, και σε στενή συνεργασία με τις δραστηριότητες ελέγχου καταλληλότητας που έχουν αναπτυχθεί στο πλαίσιο άλλων ειδικών προγραμμάτων τα  οποία αφορούν την έρευνα για τις μεταφορές. Θα καταστεί δυνατός ο έλεγχος τεχνικών επιδόσεων, της λειτουργίας και της αποδοχής από τους χρήστες των τηλεματικών λύσεων που προτείνονται για τη βελτιστοποίηση της διαχείρισης της εναέριας κυκλοφορίας, της  ενοποιημένης διαχείρισης της κυκλοφορίας στα αστικά κέντρα και στους αυτοκινητοδρόμους, της υποβοηθούμενης οδήγησης στον αυτοκινητόδρομο, του αυτομάτου ελέγχου των σιδηροδρόμων και της διαχείρισης της θαλάσσιας κυκλοφορίας και των συνδυασμένων  μεταφορών.   ΤΟΜΕΑΣ Β - ΤΗΛΕΜΑΤΙΚΗ ΓΙΑ ΤΗ ΓΝΩΣΗ  3. Τηλεματική για την έρευνα Οι ευρωπαίοι ερευνητές έχουν συνεχώς αυξανόμενες ανάγκες αποτελεσματικών διαύλων ανταλλαγής πληροφοριών. Επιπλέον, τους είναι αναγκαία η τηλεπρόσβαση σε πειραματικές εγκαταστάσεις, σε επιστημονικές βάσεις δεδομένων ή σε υπολογιστές υψηλών επιδόσεων οι  οποίοι ευρίσκονται στην Ευρωπαϊκή Ένωση ή σε άλλες περιοχές του κόσμου.  Στόχος Στόχος είναι η ανάπτυξη προηγμένων τηλεματικών εφαρμογών οι οποίες, αφενός, θα επιτρέψουν στους ευρωπαίους ερευνητές να συνεργαστούν ανεξαρτήτως του πού ευρίσκονται στην επικράτεια της Ευρωπαϊκής Ένωσης, και, αφετέρου, θα διευκολύνουν την πρόσβαση των  χρήστων στα αποτελέσματα της έρευνας. Βεβαίως, υπάρχουν ήδη εθνικά ή ειδικά δίκτυα, αλλά πρέπει να μπορέσουν να επωφεληθούν από την πρόοδο η οποία έχει επιτευχθεί σ' ό,τι αφορά τα δίκτυα υψηλών επιδόσεων, κυρίως δε να διασυνδεθούν μέσω ευρωπαϊκών  συνδέσμων υψηλής δυναμικότητας. Η ευρωπαϊκή αυτή ερευνητική υποδομή θα αποτελέσει ένα κατ' εξοχήν μέσο συντονισμού των εθνικών προσπαθειών ΕΤΑ στην Ευρωπαϊκή Ένωση. Εξάλλου, τα αποτελέσματα που προκύψουν θα ωφελήσουν επίσης τους τομείς που καλύπτονται  από τις άλλες τηλεματικές εφαρμογές. Θα εξασφαλιστεί στενή συνεργασία με τα σχετικά θέματα των προγραμμάτων IT (δίκτυα υπολογιστών υψηλών επιδόσεων) και ACTS (δίκτυα μεγάλης ταχύτητας).  Φύση των εργασιών Θα αναζητηθεί η επίλυση των προβλημάτων τα οποία τίθενται από τη συμπεριφορά πολυπλόκων ερευνητικών πειραμάτων που διεξάγονται, ενδεχομένως, σε απομαρκυσμένες μεταξύ τους τοποθεσίες και από την εκμετάλλευση μεγάλων δικτύων υπολογιστών τα οποία πρέπει να  λειτουργούν σε ανοικτό περιβάλλον με ετερογενή συστήματα, και που πρέπει να χρησιμοποιούν υπηρεσίες επικοινωνιών υψηλής δυναμικότητας, Συγκεκριμένα, τα θέματα που θα αντιμετωπιστούν είναι η διαλειτουργικότητα των συστημάτων αυτών, η ποιότητα των  υπηρεσιών που προσφέρονται βάσει των εν λόγω δικτύων, η αξιοπιστία τους, η διαθεσιμότητα και η ασφάλειά τους. Οι ερευνητικοί τομείς θα καλύψουν την αρχιτεκτονική και τα πρωτόκολλα των δικτύων υπολογιστών, καθώς και τη διαχείριση, τον έλεγχο και την  προστασία τους. Καλύπτονται τρεις πτυχές.  Κατ' αρχάς, θα δοθεί ιδιαίτερη προσοχή στον έλεγχο καταλληλότητας των βελτιώσεων που πρέπει να επέλθουν στις διασυνδέσεις των εθνικών και πολυεθνικών δικτύων σε ευρωπαϊκό επίπεδο, και ιδίως στην αύξηση των ταχυτήτων ευρείας ζώνης μέχρι τις τιμές που  είναι απαραίτητες για τις εφαρμογές οι οποίες προτείνονται από τους χρήστες των εν λόγω δικτύων. Κατά τη διάρκεια των ετών 1994-1998, η ταχύτητα αυτή πρέπει να προσεγγίσει τα 34, και κατόπιν τα 155 megabits ανά δευτερόλεπτο. Αυτού του είδους η  διασύνδεση κρίνεται απαραίτητη, προκειμένου να μπορέσει η κοινοτική έρευνα να διατηρήσει τη θέση της στον παγκόσμιο στίβο- επίσης, αποτελεί σε μεγάλο βαθμό προϋπόθεση του μέλλοντος της ευρωπαϊκής βιομηχανίας.  Δεύτερον, οι εργασίες αφορούν τις προηγμένες και κατανεμημένες υπηρεσίες πολυμέσων που στηρίζουν τη συνεργατική έρευνα, ακαδημαϊκή και βιομηχανική. Πρόκειται, ιδίως, να αναπτυχθούν τηλεματικά εργαλεία τα οποία επιτρέπουν, αφενός, την πρόσβαση στη γνώση  των μεγάλων επιστημονικών δικτύων υπολογιστών του μέλλοντος, και, αφετέρου, την τηλε-συνεργασία χάρις, ιδίως, στον τηλε-έλεγχο των πειραμάτων, την τηλε-εργασία ή την τηλε-διάσκεψη σε επιστημονικούς κύκλους.  Τέλος, θα εξεταστούν θέματα διαδικασιών επιλογής αναζήτησης και παρουσίασης επιστημονικών πληροφοριών ή αποτελεσμάτων διεξαγόμενων ερευνητικών εργασιών, προκειμένου να καταστούν ευκόλως προσβάσιμα σε χρήστες οι οποίοι επιθυμούν να τα χρησιμοποιήσουν,  λαμβάνοντας υπόψη το θέμα των δικαιωμάτων πνευματικής ιδιοκτήσιας.  Δοκιμές ελέγχου καταλληλότητας και δοκιμαστικά σχέδια Με τους 700 000 επιστήμονες και μηχανικούς, ένα μεγάλο μέρος των οποίων εργάζεται στον τομέα των θετικών επιστημών, η ερευνητική κοινότητα αποτελεί ιδεώδη ομάδα χρήστων αιχμής για τον έλεγχο καταλληλότητας των προηγμένων τηλεματικών εφαρμογών, οι οποίες  θα αποβούν ενδεχομένως εις όφελος και άλλων κατηγοριών χρήστων. Κατ' αυτόν τον τρόπο θα τονωθούν επίσης οι δραστηριότητες τυποποίησης. Στις δοκιμές ελέγχου καταλληλότητας θα χρησιμοποιηθούν τα ευρυζωνικά εθνικά δίκτυα, τα οποία διασυνδέονται μεταξύ τους  σε ευρωπαϊκό επίπεδο. Θα χρησιμεύσουν, ιδίως, στην ερευνητική κοινότητα που συμμετέχει στην πρώτη δράση του τέταρτου προγράμματος-πλαισίου (ΕΤΑ σχετικά με τις βιομηχανικές τεχνολογίες, το περιβάλλον, τις βιοεπιστήμες και βιοτεχνολογίες, την ενέργεια,  τις τεχνολογίες των πληροφοριών και των επικοινωνιών). Θα επιδιωχθεί στενή συνεργασία με πρωτοβουλίες που αναλαμβάνονται σε άλλες περιοχές της υφηλίου, ιδίως στην Κεντρική και Ανατολική Ευρώπη, προκειμένου να ενισχυθούν οι επιστημονικές σχέσεις στην  Ευρωπαϊκή Ένωση και πέρα από αυτήν.  4. Εκπαίδευση και κατάρτιση Σ' έναν κόσμο που υφίσταται σημαντικές μεταβολές, τα αποτελεσματικά συστήματα εκπαίδευσης και κατάρτισης μπορούν να συμβάλουν στην ανταγωνιστικότητα της ευρωπαϊκής βιομηχανίας και στην ανάπτυξη της προσωπικότητας των πολιτών καθ' όλη τη ζωή τους. Όλες  οι επιχειρήσεις, ιδίως οι ΜΜΕ, αντιμετωπίζουν, στο εξής, την πρόκληση της συνεχούς προσαρμογής των προσόντων του προσωπικού τους. Παράλληλα, ένας συνεχώς αυξανόμενος αριθμός φοιτητών και εργαζομένων, ιδίως οι νέες γενέες οι οποίες γνωρίζουν πληροφορική,  ζητούν νέες μορφές αρχικής και συνεχούς κατάρτισης ικανές να ανταποκριθούν στις ανάγκες και τους περιορισμούς του καθενός, καθώς και στην εξέλιξη των γνώσεων και της τεχνογνωσίας. Οι εργασίες που αναλαμβάνονται από το τρίτο πρόγραμμα-πλαίσιο απέδειξαν  ότι η τηλεματική μπορεί να βοηθήσει ουσιαστικά τα εκπαιδευτικά ιδρύματα, τους φορείς κατάρτισης, τα άτομα και τα τμήματα κατάρτισης των επιχειρήσεων να ανταποκριθούν στις προκλήσεις των καιρών.  Στόχος Στόχος της δράσης αυτής είναι η διεύρυνση της έρευνας κατά τρόπον ώστε να παρακολουθεί την πρόοδο άλλων ανεπτυγμένων χωρών με την αξιοποίηση της συνεχούς προόδου στον τομέα των επικοινωνιών πολυμέσων βάσει ευρυζωνικών δικτύων ή δορυφόρων, καθώς και της  προόδου στον τομέα της διαλογικής προσομοίωσης ή των ιδεατών περιβαλλόντων, για την αύξηση της διαλογικότητας των προσφερομένων υπηρεσιών, τη διευκόλυνση της τηλεπρόσβασης σε έγγραφα και υπηρεσίες πολυμέσων και την εξατομίκευση των προγραμμάτων  εκπαίδευσης και κατάρτισης. Θα διασφαλιστεί ο στενός συντονισμός με το νέο ειδικό πρόγραμμα "Στοχοθετημένη κοινωνικοοικονομική έρευνα" και την τέταρτη δράση του προγράμματος-πλαισίου σχετικά με την κατάρτιση των ερευνητών, καθώς και με άλλες κοινοτικές  δραστηριότητες στον τομέα της εκπαίδευσης και της κατάρτισης, συμπεριλαμβανομένων εκείνων που απευθύνονται ειδικότερα στις ΜΜΕ.  Φύση των εργασιών Θα καλυφθούν δύο τομείς. Στον καθέναν από αυτούς, θα δοθεί έμφαση στην έρευνα τηλεματικών λύσεων χαμηλού κόστους. Κατ' αρχάς, στη λογική των εργασιών που έχουν ήδη αναληφθεί στο τρίτο πρόγραμμα-πλαίσιο, θα συνεχισθεί η ανάπτυξη και ο έλεγχος  καταλληλότητας τηλεματικών υπηρεσιών για την παροχή των οποίων χρησιμοποιείται ο καταλληλότερος συνδυασμός των υπαρχόντων δικτύων επικοινωνίας (δορυφόροι, ISDN, διαλογικά καλωδιακά δίκτυα), μετά την εκπόνηση εμπεριστατωμένης τεχνικο-οικονομικής και  παιδαγωγικής μελέτης που διεξάγεται σε επιχειρησιακό πλαίσιο για κάθε τύπο υπηρεσίας και κάθε τύπο χρήστη (πανεπιστήμια και κολέγια, μεγάλες επιχειρήσεις, ΜΜΕ, επιμέρους χρήστες). Η δράση αυτή πρέπει επίσης να φροντίζει ώστε τα ευρωπαϊκά δίκτυα  βιβλιοθηκών να μπορούν να διασφαλίζουν την πρόσβαση των χρήστων τηλεκατάρτισης σε ευρεία βάση γνώσεων,  Δεύτερον, θα αναπτυχθεί η νέα γενεά τηλεματικών εφαρμογών που επιτρέπουν την τηλε-διδασκαλία και τη συνεργατική κατάρτιση στο πλαίσιο ομάδων χάρις στη χρησιμοποίηση της τηλεδιάσκεψης, των δικτύων διάσκεψης με τη βοήθεια υπολογιστή και των ηλεκτρονικών  συστημάτων μηνυμάτων πολυμέσων. Οι εφαρμογές αυτές θα βασιστούν, ιδίως, στην τηλε-συγγραφή, την ομαδική εργασία μέσω δικτύου, την πρόσβαση σε κατανεμημένες βάσεις μαθημάτων και στις βιβλιοθήκες πολυμέσων, στην πρόσβαση σε "ιδεατά εργαστήρια" που  επιτρέπουν την πραγματοποίηση πειραμάτων από απόσταση. Αυτό θα καταστήσει απαραίτητες έρευνες για την επεξεργασία τηλεματικών εφαρμογών τηλεκατάρτισης πολυμέσων, που θα κάνουν χρήση των υπαρχόντων ευρυζωνικών δικτύων και δορυφόρων.  Οι εργασίες θα καλύψουν επίσης την εξατομίκευση της κατάρτισης και νέες μεθόδους μάθησης. Θα καταβληθούν, ιδίως, προσπάθειες για την ενοποίηση των συστημάτων κατάρτισης σε προσωπικούς σταθμούς εργασίας, είτε ανήκουν είτε όχι σ' ένα δίκτυο, για την  επαγγελματική κατάρτιση στο χώρο εργασίας. Επίσης, θα διερευνηθούν οι μέθοδοι κατάρτισης εξατομικευμένων διαλογικών εκπαιδευτικών λογισμικών, όπως π.χ. αυτές που χρησιμοποιούνται για τη δημιουργία "ηλεκτρονικών βιβλίων". Εξάλλου, θα δοθεί ιδιαίτερη  προσοχή στη διερεύνηση εξατομικευμένων τηλεματικών λύσεων για την κατάρτιση των ερευνητών στην Ευρώπη. Παράλληλα, θα δοθεί μεγάλη μεγάλη σημασία στη διδασκαλία των γλωσσών, που αποτελούν κρίσιμο θέμα για την Ευρώπη, με τη χρήση, π.χ., τεχνικών φωνητικής  αναγνώρισης και φωνητικού ταχυδρομείου. Τέλος, η έρευνα θα καλύψει νέους τρόπους εκπαίδευσης και κατάρτισης τους οποίους καθιστούν δυνατούς οι τεχνικές ιδεατών περιβαλλόντων.  Δοκιμές ελέγχου καταλληλότητας και δοκιμαστικά σχέδια Οι προτεινόμενες εφαρμογές θα αξιολογηθούν σε πραγματικές συνθήκες, ενώ θα δοθεί ιδιαίτερη προσοχή στις πτυχές που αφορούν την τεχνική σκοπιμότητα και τις διαδικασίες υλοποίησης, με έμφαση στις αντιδράσεις των χρήστων, τις εργονομικές πτυχές, την  παιδαγωγική αποτελεσματικότητα, την οικονομική βιωσιμότητα, τις επιπτώσεις στην οργάνωση της εκπαίδευσης και της κατάρτισης. Οι αρμόδιες τοπικές, περιφερειακές ή εθνικές αρχές θα συνδέονται στενά με τις δραστηριότητες αυτές.  Οι δοκιμές αυτές ελέγχου της καταλληλότητας θα βασιστούν στα δίκτυα πανεπιστημιακής ή επαγγελματικής κατάρτισης τα οποία απευθύνονται σε εξειδικευμένους επιστήμονες, ιδίως ερευνητές και μηχανικούς, οι οποίοι ακολουθούν προσωπικά ή συλλογικά προγράμματα  κατάρτισης, καθώς και σε άλλες κατηγορίες πιθανών χρήστων τους οποίους αφορά η έρευνα που διεξάγεται στο πλαίσιο του εν λόγω προγράμματος "τηλεματική", όπως οι βιβλιοθηκάριοι ή οι ιατροί. Θα δοθεί ιδιαίτερη προσοχή στον έλεγχο καταλληλότητας των  τηλεματικών λύσεων οι οποίες είναι προσαρμοσμένες στις ανάγκες των ΜΜΕ. Οι δοκιμές ελέγχου καταλληλότητας θα επιτρέψουν, επίσης, να συνδεθούν σε δίκτυα τα εκπαιδευτικά ιδρύματα και τα κέντρα κατάρτισης προκειμένου να καταστεί δυνατή η από κοινού χρήση  των πόρων τους. Τα διαφορετικά αυτά πειράματα θα παράσχουν, κατ' αυτόν τον τρόπο, τη βάση της ευρωπαϊκής προσφοράς υπηρεσιών τηλεεκπαίδευσης και τηλε-κατάρτισης.  5. Βιβλιοθήκες Ο ανεκτίηητος πλούτος των ευρωπαϊκών βιβλιοθηκών παραμένει ανεκμετάλλευτος τη στιγμή που το μέλλον των σύγχρονων κοινωνιών και οικονομιών εξαρτάται σε όλο και μεγαλύτερο βαθμό από τον έλεγχο των γνώσεων και τη διάδοση των πληροφοριών. Η διαπίστωση αυτή  αποκαλύπτει ένα σημαντικό μειονέκτημα της Ευρωπαϊκής Ένωσης. Έως σήμερα, η πλειοψηφία των βιβλιοθηκών δεν αξιοποιεί πλήρως τις δυνατότητες που προσφέρουν οι νέες τεχνολογίες των πληροφοριών και των επικοινωνιών και δεν συνδέεται με τα τηλεματικά δίκτυα.  Βεβαίως, ένας συνεχώς αυξανόμενος αριθμός βιβλιοθηκών υιοθετεί τις προηγμένες τεχνικές εσωτερικής διαχείρισης και αξιοποίησης των πόρων τους (έγγραφα και βιβλία)- ωστόσο, δεν κατέστη, ακόμη, δυνατή η ευχερής πρόσβαση στους εν λόγω πόρους ή η ταυτόχρονη  εκμετάλλευση των καταλόγων πολλών βιβλιοθηκών. Μόνον ένας μικρός πυρήνας βιβλιοθηκών διαθέτει, προς το παρόν, αξιόλογη εμπειρία στον τομέα της ανάπτυξης και του ελέγχου των τηλεματικών εφαρμογών.  Η ανομοιογενής αυτή κατάσταση στερεί από τους χρήστες των τηλεματικών δικτύων την ευχερή πρόσβαση σε ζωτικούς πόρους, τη στιγμή που οι βιβλιοθήκες πρέπει να αποτελούν τους κόμβους της πληροφορίας στο πλαίσιο της ευρωπαϊκής υποδομής γνώσεων. Προς το  σκοπό αυτό, η έρευνα θα συμβάλει στη βελτίωση και στην ανάπτυξη των τηλεματικών επαφών μεταξύ των βιβλιοθηκών, των εκδοτικών οίκων, των ερευνητών, των κολεγίων και των κέντρων κατάρτισης.  Στόχος Στόχος της εν λόγω δράσης είναι να συμβάλει στη δημιουργία ενός ευρωπαϊκού χώρου βιβλιοθηκών, ανοίγοντας, αφενός, το δρόμο για εφαρμογές, στόχος των οποίων είναι να καταστούν οι πόροι των βιβλιοθηκών περισσότερο προσιτοί, και διασφαλίζοντας, αφετέρου,  τη διασύνδεσή τους στην ευρωπαϊκή πληροφοριακή και επικοινωνιακή υποδομή.  Ειδική προσοχή θα δοθεί στις τηλεπικοινωνιακές ανάγκες των μεγάλων βιβλιοθηκών. Προς το σκοπό αυτό, οι εργασίες θα στοχεύουν στο να καταδείξουν τη δυνατότητα προηγμένης διασύνδεσης σε κοινοτικό επίπεδο μέχρι το 1998 μεταξύ βιβλιοθηκών που μπορούν να  δράσουν ως κεφαλή του δικτύου σε εθνικό επίπεδο, στην υποβοήθηση της εισαγωγής των τηλεματικών εφαρμογών στις λιγότερο προηγμένες, από τεχνολογικής απόψεως, βιβλιοθήκες, καθώς και στην υποστήριξη των προσπαθειών κατάρτισης και ευαισθητοποίησης του  προσωπικού των βιβλιοθηκών με την ανταλλαγή εμπειρών και ορθών πρακτικών.  Φύση των εργασιών Οι εργασίες ΕΤΑ θα βασιστούν στα αποτελέσματα της διερευνητικής δράσης που έχει αναληφθεί στο τρίτο πρόγραμμα πλαίσιο και η οποία επέτρεψε τη θεμελίωση του εκσυγχρονισμού και της διασύνδεσης των βιβλιοθηκών. Οι κύριοι προσανατολισμοί θα είναι δύο.  Ο πρώτος αφορά την ανάπτυξη προηγμένων συστημάτων τα οποία διευκολύνουν την πρόσβαση στους πόρους των βιβλιοθηκών. Θα επιδιωχθεί, ιδίως, η τελειοποίηση των μεθόδων κατάρτισης και ανταλλαγής αυτοματοποιημένων βιβλιογραφιών, καθώς και η δυνατότητα  πρόσβασης στους καταλόγους και άλλους πόρους των βιβλιοθηκών, σε απευθείας σύνδεση, μέσω των υπαρχόντων δικτύων. Θα αναπτυχθούν, επίσης, ηλεκτρονικά μέσα εισαγωγής, αποθήκευσης και πρόσβασης κατάλληλα για έγγραφα που χαρακτηρίζονται από ευρύτατη  ποικιλία μορφών. Τέλος, θα αναπτυχθούν οι ηλεκτρονικές τεχνικές αρχειοθέτησης που επιτρέπουν την διατήρηση και την πρόσβαση σε σπάνια ή ευπαθή συγγράμματα.  Δεύτερον, η ΕΤΑ θα καλύψει τη διασύνδεση των βιβλιοθηκών μεταξύ τους και με την ευρωπαϊκή πληροφοριακή υποδομή Βασικός στόχος των εργασιών αυτών είναι η διασφάλιση της διαλειτουργικότητας των εφαρμογών που σχεδιάζονται για ετερογενή συστήματα. Επίσης,  θα επιδιωχθεί η δημιουργία "ιδεατών βιβλιοθηκών" του θα επιτρέψει στους χρήστες την πρόσβαση, από οποιοδήποτε σημείο της Ευρωπαϊκής Ένωσης, σε σύνολο υπηρεσιών βιβλιοθηκών και άλλων πηγών πληροφοριών που αποτελούν δίκτυο. Τέλος, στόχος είναι η ανάπτυξη  ηλεκτρονικών συνδέσεων μεταξύ βιβλιοθηκών διασφαλίζοντας την ταχεία διάθεση εγγράφων από διαφορετικές πηγές (βάσεις δεδομένων, βιβλιοθήκες, βιβλιοπωλεία, εκδότες κ.λπ.).  Δοκιμές ελέγχου καταλληλότητας και δοκιμαστικά σχέδια Στον έλεγχο καταλληλότητας των εργασιών αυτών θα συμμετάσχουν διάφορες κατηγορίες χρήστων, όπως οι ερευνητές, οι φοιτητές και οι επιχειρήσεις, σε συνάρτηση προς τους διάφορους τύπους υπηρεσιών που προσφέρονται από τις βιβλιοθήκες. Επίσης, θα  συμμετάσχουν επιχειρήσεις των κλάδων της πληροφορικής και των τηλεπικοινωνιών, βιβλιοθήκες, εκδότες, βιβλιοπωλεία και τελικοί χρήστες. Οι δοκιμές αυτές ελέγχου καταλληλότητας θα συνοδευτούν από μέτρα που στοχεύουν στην προώθηση της τυποποίησης όσον  αφορά την ανταλλαγή πόρων βιβλιοθηκών, στη διασφάλιση της μεγαλύτερης δυνατής διάδοσης των αποτελεσμάτων και στη στήριξη των προσπαθειών που απαιτούνται για την ευαισθητοποίηση και την κατάρτιση του προσωπικού των βιβλιοθηκών στη χρήση της τηλεματικής.    ΤΟΜΕΑΣ Γ - ΤΗΛΕΜΑΤΙΚΗ ΓΙΑ ΤΗΝ ΑΠΑΣΧΟΛΗΣΗ ΚΑΙ ΤΗ ΒΕΛΤΙΩΣΗ ΤΩΝ ΣΥΝΘΗΚΩΝ ΖΩΗΣ  6. Αστικές και αγροτικές περιοχές Η διερευνητική δράση ORA του τρίτου προγράμματος πλαισίου απέδειξε ότι οι αγροτικές περιοχές θα μπορούσαν να γίνουν πιο ελκυστικές για τις επιχειρήσεις και τους πολίτες, χάρις στα τηλεματικά συστήματα και υπηρεσίες του επιτρέπουν τη βελτίωση της  ποιότητας των υπηρεσιών, την αξιοποίηση του επαγγελματικού περιβάλλοντος των επιχειρήσεων, τον εμπλουτισμό του πλαισίου ζωής του συνόλου του πληθυσμού και τη δημιουργία θέσεων απασχόλησης, χάρις στην τηλε-εργασία. Επιπλέον, αναμένεται ότι θα επωφεληθούν  από τις τηλεματικές λύσεις ορισμένες αστικές ζώνες σε παρακμή ή μειονεκτικές συνοικίες μεγάλων πόλεων που παρουσιάζουν παρόμοια μειονεκτήματα.  Στόχος Ο στόχος είναι η δημιουργία νέων οικονομικών δραστηριοτήτων, η ενίσχυση των παραδοσιακών δραστηριοτήτων και η βελτίωση του πλαίσιου ζωής, προς όφελος των αγροτικών και των αστικών ζωνών οι οποίες στερούνται των κατάλληλων κοινωνικο-οικονομικών και  πολιτιστικών υποδομών. Η υιοθέτηση τηλεματικών λύσεων χάρις στην τηλε-εργασία θα επιτρέψει την άσκηση νέων δραστηριότητων, την παροχή στις επιχειρήσεις της τηλε-πρόσβασης σε βασικές υπηρεσίες -βάσεις δεδομένων, συντήρηση, βοήθεια, επαγγελματική  κατάρτιση- και το άνοιγμα προς τους πληθυσμούς των ζωνών αυτών απαραίτητων υπηρεσιών στον τομέα της ιατρικής, της κατάρτισης, του πολιτισμού, καθώς και των κοινωνικών υπηρεσιών. Αυτές οι δραστηριότητες θα επιτρέψουν σημαντική ανάπτυξη της τηλε-εργασίας  και των τηλε-υπηρεσιών μέχρι το 2000.  Μακροπρόθεσμα, η επαυξημένη χρήση της τηλεματικής θα μπορούσε να συντελέσει στην αναστροφή του ρεύματος της αστυφιλίας. Η δράση αυτή θα αποτελέσει αντικείμενο στενού συντονισμού με τις υπόλοιπες κοινοτικές δραστηριότητες και προγράμματα που έχουν θέμα  τις διαρθρωτικές πολιτικές, ιδίως στον τομέα της επαγγελματικής κατάρτισης, καθώς και με το ειδικό πρόγραμμα "Στοχοθετημένη κοινωνικο-οικονομική έρευνα" του αφορά τον κοινωνικό αποκλεισμό.  Φύση των εργασιών Οι εργασίες ΕΤΑ θα καλύψουν την ανάπτυξη και την προσαρμογή τηλεματικών εφαρμογών για δύο μεγάλους τύπους χρήσης.  Ο πρώτος είναι η τηλε-εργασία, που μπορεί να τεθεί σε εφαρμογή μέσω της εργασίας κατ' οίκον, επιχειρήσεων τηλε-υπηρεσιών, υπεργολαβιών ή συνεργατικών δικτύων επιχειρήσεων. Οι εργασίες θα επικεντρωθούν στη χρησιμοποίηση των τεχνολογιών γενικού χαρακτήρα,  όπως οι σταθμοί εργασίας πολυμέσων, τα εργαλεία διαχείρισης στο πλαίσιο συνεργατικού δικτύου, οι ακουστικές και οπτικές τηλεδιασκέψεις, το σύνολο των διαθέσιμων δικτύων - δημόσια δίκτυα μεταγωγής, ISDN και τα μελλοντικά δίκτυα ευρείας ζώνης. Κύριος  στόχος είναι να αυξηθεί η ανταγωνιστικότητα και η παραγωγικότητα των τοπικών επιχειρήσεων, και ιδίως των ΜΜΕ, των οποίων το επίπεδο οικονομικής απόδοσης είναι καθοριστικό για την απασχόληση. Ο δεύτερος τομέας δραστηριότητας καλύπτει τις δημόσιες τηλεϋπηρεσίες. Οι πρωτοεμφανιζόμενες τεχνολογίες -κινητό ψηφιακό τηλέφωνο, διαλογικός οπτικός δίσκος, δορυφορικοί σταθμοί πολύ μικρού ανοίγματος (VSAT), διαλογική τηλεόραση- πρόκειται να αποτελέσουν  τα εργαλεία που θα δώσουν πρόσβαση στις πληροφορίες φωνής, δεδομένων και εικόνων. Τα άτομα, οι επιχειρήσεις, οι τοπικές ενώσεις και οι δημόσιες διοικήσεις θα μπορούν έτσι να χρησιμοποιούν από απόσταση βάσεις δεδομένων, να συμβουλεύονται ειδικευμένες  βιβλιοθήκες, να χρησιμοποιούν φωνητικά συστήματα επεξεργασίας μηνυμάτων, να έχουν πρόσβαση σε υπηρεσίες όπως η τηλε-ιατρική, η οπτικοακουστική, η τηλε-κατάρτιση, ο τουρισμός και οι κοινωνικές υπηρεσίες.  Προκειμένου να καλυφθούν οι υφιστάμενες σκοτεινές ζώνες λόγω ανεπαρκούς κάλυψης από καλωδιακά και ερτζιανά δίκτυα. θα γίνουν προσπάθειες για την τελειοποίηση των συστημάτων των ασύρματων επικοινωνιών, έτσι ώστε η πρόσβαση στις πληροφορίες και στις  υπηρεσίες να είναι καθολική. Ιδιαίτερη προσοχή πρέπει να δοθεί στις δυνατότητες διασύνδεσης και διαλειτουργικότητας των τοπικών δικτύων με τα εθνικά και διεθνή δίκτυα, και ιδίως τη δημιουργούμενη ευρωπαϊκή υποδομή.  Δοκιμές ελέγχου καταλληλότητας και δοκιμαστικά σχέδια Οι δοκιμές ελέγχου καταλληλότητας θα περιλάβουν τα δίκτυα εταίρων τα οποία έχουν ήδη δημιουργηθεί δυνάμει του σχεδίου ORA, καθώς και τα λοιπά υπάρχοντα δίκτυα συνεργασίας μεταξύ ευρωπαϊκών πόλεων (Eurocities, Telecities κ.λπ.). Θα συντονιστούν με τα  δοκιμαστικά σχέδια που εκτελούνται στο πλαίσιο χωροταξικών προγραμμάτων ορισμένων κρατών μελών ή κοινοτικών περιφερειακών προσοχή σε σχέδια ελέγχου καταλληλότητας που ενσωματώνουν περισσότερες εφαρμογές τηλεματικής στον ίδιο αγροτικό ή αστικό τόπο. Θα  ενθαρρυνθεί η ανταλλαγή εμπειριών μεταξύ των διάφορων τόπων σε εθνικό και ευρωπαϊκό επίπεδο και θα δοθεί ιδιαίτερη έμφαση στην ευκολία χρήσης των τηλεματικών εφαρμογών και στην αποδοχή τους από τους χρήστες.  7. Υγειονομική περίθαλψη Οι εργασίες του τρίτου προγράμματος-πλαισίου κατέδειξαν ότι η τηλεματική μπορεί να βοηθήσει τα δημόσια συστήματα υγείας στην Ευρώπη απέναντι στα προβλήματα που αντιμετωπίζουν προκειμένου να παράσχουν σε όλους τους πολίτες υπηρεσίες υψηλής ποιότητας και  λογικού κόστους. Παρόμοια, η ανάπτυξη της τηλεματικής και των εφαρμογών κινητών τηλεπικοινωνιών θα μπορούσε να βοηθήσει τα ιατρικά επαγγέλματα απέναντι στην ταχεία πρόοδο της γνώσης και στην αύξουσα πολυπλοκότητα της αποστολής τους.  Στόχος Στόχος της δράσης αυτής είναι η συνέχιση της σχετικής έρευνας, διασφαλίζοντας, στο σύνολο των φορέων του συστήματος υγείας, την πρόσβαση σε τηλεματικές υπηρεσίες ευρωπαϊκής κλίμακας και επιτρέποντας στην Ευρώπη να φτάσει στο επίπεδο των άλλων προηγμένων  ανταγωνιστών της. Πρόκειται για την ενθάρρυνση της εισαγωγής νέων εφαρμογών που κάνουν χρήση της πλήρους σειράς των διαθέσιμων ή αναδυομένων τεχνολογιών, με έμφαση στα εργαλεία πολυμέσων.  Θα δοθεί ιδιαίτερη προσοχή στην ορθότητα και την ποιότητα των ιατρικών δεδομένων, καθώς και στην εμπιστευτικότητα, στη συνεκτικότητα και στην ασφάλειά τους. Θα διασφαλισθεί ο στενός συντονισμός με το ειδικό πρόγραμμα έρευνας στον τομέα της βιοϊατρικής  και της υγείας και με τις κοινοτικές δραστηριότητες σχετικά με με τη δημόσιας υγεία, ιδίως τα προγράμματα "η Ευρώπη κατά του καρκίνου" και "η Ευρώπη κατά του AIDS".  Φύση των εργασιών Θα αναληφθούν πρωτοβουλίες σε τέσσερις τομείς. Ο πρώτος αφορά τους ιατρικούς φακέλους πολυμέσων των ασθενών, ιδίως όσον αφορά τις "ιατρικές απεικονίσεις", τη μηχανογράφηση και διαβίβασή του, σε δομημένη και τυποποιημένη μορφή, μεταξύ διαφορετικών  ινστιτούτων και κέντρων υγείας (νοσοκομείων, ειδικευμένων ιατρών, γενικών ιατρών, εργαστηρίων ιατρικών αναλύσεων, οργανισμών κοινωνικών ασφαλίσεων κ.λπ.). Θα καλύπτεται επίσης ο ορισμός, σε ευρωπαϊκή κλίμακα, ενός τυποποιημένου φορητού ιατρικού φακέλου  που θα επιτρέπει την αποθήκευση δεδομένων, καθώς και εικόνων, στο πλαίσιο συντονισμού μεταξύ όλων των παραγόντων και των μελλοντικών χρήστων. Οι εργασίες αυτές θα συμβάλουν, κατ' αυτόν τον τρόπο, στη δημιουργία ενός ασφαλούς και ομοιογενούς συστήματος  ιατρικής περίθαλψης για όλους τους πολίτες, τόσο σε τοποικό και περιφερειακό, όσο και σε εθνικό ή ευρωπαϊκό επίπεδο.  Δεύτερον, θα επιδιωχθεί η ενίσχυση των πόρων που τίθενται στη διάθεση των ιατρικών ειδικοτήτων στον τομέα της διαγνωστικής και της θεραπευτικής και η βελτίωση της διαχείρισης των υπηρεσιών υγειονομικής περίθαλψης, χάρις στην ανάπτυξη τηλεματικών  εφαρμογών. Κατ' αυτόν τον τρόπο, οι ιατροί θα μπορούν να ανακοινώνουν και να ανταλλάσσουν μεταξύ τους πληροφορίες σχετικά με ασθενείς ή επίσης να ζητούν τη γνώη συναδέλφων τους. Στόχος των εργασιών ΕΤΑ είναι, αφενός, η αυτοματοποίηση ορισμένων  διαδικασιών διάγνωσης, τα αποτελέσματα των οποίων είναι δυνατόν να ανακοινώνονται και να σχολιάζονται άμεσα μέσω των τηλεματικών δικτύων, και, αφετέρου, η ενοποίηση των συστημάτων πληροφοριών των νοσοκομείων, του διαγνωστικού εξοπλισμού, των συστημάτων  πραγματογνωμοσύνης και των ειδικών συστημάτων μετάδοσης των ιατρικών απεικονίσεων. Η διαλειτουργικότητα, η συμβατότητα και ο βαθμιδωτός χαρακτήρας του εξοπλισμού θα διασφαλιστεί με την έμφαση που θα δοθεί στην αρχιτεκτονική ανοικτών συστημάτων, στη  δυνατότητα μεταφοράς δεδομένων και στα εναρμονισμένα μέσα σύνδεσης με τα τηλεματικά δίκτυα.  Εξάλλου, θα αξιοποιηθεί η ταχεία πρόοδος στον τομέα της διαλογικής προσομοίωσης και του ιδεατού περιβάλλοντος για την ανάπτυξη "ιδεατών" οργάνων, με στόχο είτε την κατάρτιση, είτε την προετοιμασία χειρουργικών επεμβάσεων- οι ερευνητικές εργασίες θα  αφορούν επίσης την ιατρική τηλεβοήθεια, με τη χρήση τεχνικών ιδεατού περιβάλλοντος ("τηλε-παρουσία").  Τέλος, θα αναπτυχθούν τηλεματικές εφαρμογές με στόχο τη διευκόλυνση της διαχείρισης των ιατρικών πόρων, τον έλεγχο της ποιότητας της περίθαλψης, την επεξεργασία και τη διαβίβαση επιδημιολογικών δεδομένων, και την εφαρμογή προγραμμάτων επιτήρησης και  έγκαιρης ειδοποίησης.  Τρίτον, οι εργασίες ΕΤΑ θα αφορούν την τηλε-ιατρική προκειμένου να διασφαλιστεί ικανοποιητικό επίπεδο ιατρικής περίθαλψης για απομονωμένους ασθενείς και να καταστούν δυνατές οι τηλεδιασκέψεις μεταξύ απομακρυσμένων ιατρών για δύσκολες περιπτώσεις. Νέες  τηλεματικές υπηρεσίες, που θα βασίζονται στη διαλογική επικοινωνία πολυμέσων, θα θέσουν άμεσα στη διάθεση των ασθενών που ευρίσκονται σε ζώνες μακράν των αστικών κέντρων ή σε νήσους, τις διαγνωστικές και θεραπευτικές ικανότητες των εξειδικευμένων  κέντρων στον τομέα της διαγνωστικής ή της θεραπευτικής. Για να επιτευχθεί αυτό, κρίνεται απαραίτητη η ανάπτυξη τηλεματικών εφαρμογών οι οποίες θα διασφαλίζουν τις ανταλλαγές βιολογικών σημάτων και κινούμενων εικόνων μέσω επίγειων ευρυζωνικών δικτύων ή  δορυφόρων. Θα καταστούν, επίσης, δυνατές οι τηλε-διαγνώσεις, όπως η ερμηνεία ιατρικών εξετάσεων, ή θα διασφαλιστεί η τηλε-επιτήρηση θεραπειών, όπως η αιμοκάθαρση, με πλήρη ασφάλεια. Οι τηλεματικές αυτές εφαρμογές θα διευρυνθούν και θα προσαρμοσθούν για  την παρακολούθηση ασθενών κατ' οίκον ή θυμάτων σοβαρών ατυχημάτων, ακόμη και στο σημείο που συμβαίνουν.  Τέλος, θα αναπτυχθούν τηλεματικές εφαρμογές για τη στήριξη κοινοτικών δραστηριοτήτων πρόβλεψης ασθενειών, προκειμένου να τίθενται στη διάθεση του ιατρικού προσωπικού και των πολιτών οι κατάλληλες για τον καθένα πληροφορίες σχετικά με τις μεθόδους  πρόληψης και διάγνωσης των σημαντικών ασθενειών.  Δοκιμές ελέγχου της καταλληλότητας και δοκιμαστικά σχέδια Οι δοκιμές ελέγχου της καταλληλότητας θα διενεργηθούν σε στενή συνεργασία με το σύνολο των φορέων του συστήματος υγειονομικής περίθαλψης. Θα δοθεί ιδιαίτερη έμφαση στην ενσωμάτωση των τοπικών φορέων υγειονομικής περίθαλψης στα περιφερειακά, εθνικά και  διευρωπαϊκά τηλεματικά συστήματα. Η σύνδεση αυτή σε δίκτυα θα πραγματοποιηθεί κατά προτεραιότητα με τη διασύνδεση ευρωπαϊκών κέντρων αναφοράς και αριστείας.  8. Ανάπηροι και ηλικιωμένοι Η διερευνητική δράση TIDE απέδειξε ότι οι τεχνολογίες των πληροφοριών και των επικοινωνιών είναι σε θέση να παράσχουν τις κατάλληλες απαντήσεις στις ειδικές ανάγκες των κοινωνικών αυτών ομάδων.  Στόχος Στόχος της δράσης αυτής ΕΤΑ είναι να θέσει τις τεχνολογίες των πληροφοριών και των επικοινωνιών στην υπηρεσία των αναπήρων και των ηλικιωμένων, για να αυξήσει την αυτονομία τους και να βελτιώσει τις συνθήκες ζωής τους, και να διευκολύνει την ένταξή τους  στην κοινωνία, καθώς και για να φτάσει το επίπεδο ικανοτήτων των άλλων προηγμένων ανταγωνιστριών χωρών σ' αυτόν τον τομέα. Θα δοθεί ιδιαίτερη προσοχή στον προσδιορισμό των αναγκών των κοινωνικών αυτών ομάδων, καθώς και στον έλεγχο της καταλληλότητας,  από τους χρήστες, των προτεινόμενων εφαρμογών. Τέλος, θα επιδιωχθεί ο στενός συντονισμός με τα υπόλοιπα ειδικά ερευνητικά προγράμματα του τομέα αυτού, όπως το πρόγραμμα "Βιοϊατρική και υγεία" και "Βιομηχανικές τεχνολογίες και τεχνολογίες υλικών", μέσω  των οποίων τίθενται, επίσης, τεχνολογίες γενικής φύσεως, όπως η βιοτεχνολογία ή οι τεχνολογίες των νέων υλικών, στην υπηρεσία των αναπήρων και των ηλικιωμένων, καθώς και με το ειδικό πρόγραμμα για την "Στοχοθετημένη, κοινωνικο-οικονομική έρευνα".  Θα διασφαλισθεί επίσης στενή σύνδεση με το κοινωνικό πρόγραμμα της Κοινότητας υπέρ των ατόμων με ειδικές ανάγκες (HELIOS).  Φύση των εργασιών Οι ερευνητικές εργασίες θα προσανατολιστούν βάσει δύο κύριων αξόνων: πρόσβαση στις τηλεματικές υπηρεσίες, και αντιστάθμιση λειτουργικής αναπηρίας. Στην πρώτη περίπτωση, θα επιδιωχθεί να δοθεί στους ηλικιωμένους και τους ανάπηρους, ιδίως σε αυτούς οι  οποίοι παρουσιάζουν αντιληπτικά ή αισθητηριακά μειονεκτήματα, η δυνατότητα να συμμετάσχουν πλήρως στην οικονομική και κοινωνική ζωή. Πρόκειται να αναπτυχθεί εξοπλισμός -ιδίως οπτικοακουστικές βοηθητικές διατάξεις- και διεπαφές που θα επιτρέψουν στις  κανωνικές αυτές ομάδες να χρησιμοποιούν τις υπάρχουσες και τις αναπτυσσόμενες τηλεματικές υπηρεσίες και συστήματα, που θα διευκολύνουν την πρόσβασή τους στην τηλε-εργασία, στις πληροφορίες και στην τηλε-κατάρτιση, ή ακόμη σε πολιτιστικά προγράμματα.  Επίσης, θα αναπτυχθούν "ευφυή" συστήματα διαχείρισης του επαγγελματικού ή ιδιωτικού περιβάλλοντος των κοινωνικών αυτών ομάδων, όπως τηλε-εντολές, συστήματα συναγερμού ή συστήματα προσανατολισμού-καθοδήγησης εκτός της κατοικίας. Τέλος, θα αναπτυχθούν  κατάλληλα συστήματα κατάρτισης των κοινωνικών αυτών ομάδων στη χρήση του προτεινόμενο εξοπλισμού.  Όσον αφορά την αντιστάθμιση λειτουργικής αναπηρίας, θα αναπτυχθούν εφαρμογές που ενσωματώνουν τις τεχνολογίες των πληροφοριών και των επικοινωνιών και επιτρέπουν την αποκατάσταση, εν όλω ή εν μέρει, των λειτουργικών ικανοτήτων των αναπήρων ή των  ηλικιωμένων. Θα καλυφθούν, ιδίως, συστήματα που βελτιώνουν την κινητικότητα των ατόμων αυτών, τη δυνατότητα διαπροσωπικής επικοινωνίας, τη δυνατότητα ελέγχου του άμεσου περιβάλλοντος. Οι εργασίες θα βασιστούν στην πρόσφατη πρόοδο στον τομέα των ιδεατών  περιβαλλόντων και του τηλεχειρισμού ρομπότ ("τηλεπαρουσία").  Δοκιμές ελέγχου καταλληλότητας και δοκιμαστικά σχέδια Τα συστήματα και οι υπηρεσίες που θα αναπτυχθούν στο πλαίσιο της δράσης αυτής θα αποτελέσουν αντικείμενο επίδειξης, σε πραγματικές συνθήκες, της τεχνικής σκοπιμότητας και της λειτουργικής αρτιότητας. Η επαλήθευση των αποτελεσμάτων θα πραγματοποιηθεί με  προσφυγή σε δίκτυα κέντρων τεχνολογιών αποκατάστασης.  9. Διερευνητική δράση: Τηλεματική για το περιβάλλον Θα αναληφθούν, επίσης, διερευνητικές δράσεις οι οποίες θα αξιολογούν το δυναμικό των τηλεματικών λύσεων σε άλλους τομείς, μεταξύ των οποίων το περιβάλλον αποτελεί την πρώτη προτεραιότητα.  Στόχος Στόχος είναι η διερευνήση των δυνατοτήτων των τηλεματικών λύσεων για τη διατήρηση και τη βελτίωση του περιβάλλοντος, σε στενή συνεργασία με την αντίστοιχη κοινοτική πολιτική και το ειδικό πρόγραμμα ΕΤΑ για το περιβάλλον, και με την επιδίωξη να προωθηθεί  η διάδοση εφαρμογών τηλεματικής εξίσου γρήγορα όσο και στις άλλες ανεπτυγμένες χώρες.  Φύση των εργασιών Οι ερευνητικές εργασίες θα επικεντρωθούν καταρχάς σε κοινοτικές δράσεις στον τομέα του περιβάλλοντος, που έχουν ήδη αναληφθεί σε άλλα ειδικά προγράμματα έρευνας και που μπορούν να αποτελέσουν τμήμα τηλεματικών λύσεων. Αυτό αφορά ιδιαίτερα τον Ευρωπαϊκό  Οργανισμό Περιβάλλοντος και το μελλοντικό Κέντρο για την παρατήρηση της Γης.  Οι ερευνητικές δραστηριότητες του τομέα αυτού θα δώσουν επίσης ιδιαίτερη προσοχή στα τηλεματικά συστήματα αυτόματης προειδοποίησης και επιτήρησης του βαθμού ατμοσφαιρικής, ποτάμιας και θαλάσσιας ρύπανσης. Θα αναπτυχθούν, επίσης, εφαρμογές οι οποίες  επιτρέπουν την επιτήρηση των πυρηνικών σταθμών παραγωγής ηλεκτρικής ενέργειας και των εργοστασίων και τη διαχείριση των φυσικών κινδύνων, όπως η απερήωση, οι σεισμοί, οι υδρογεωλογικές, καταστάσεις ανάγκης και οι δασοπυρκαϊές. Οι ερευνητικές εργασίες θα  καλύψουν, επίσης, την ανάπτυξη και τη διασύνδεση δικτύων πληροφοριών και κέντρων πρόληψης των διαφόρων αυτών κινδύνων. Τα εν λόγω κέντρα θα έχουν τη δυνατότητα τηλε-πρόσβασης σε βάσεις δεδομένων οι οποίες ενημερώνονται αυτόματα, καθώς και σε συστήματα  βοηθείας στη λήψη αποφάσεων. Θα μελετηθεί, επίσης το ενδεχόμενο επέκτασης των δικτύων αυτών προς τις χώρες της Κεντρικής και Ανατολικής Ευρώπης και της λεκάνης της Μεσογείου.  Δοκιμές ελέγχου καταλληλότητας και δοκιμαστικά σχέδια Οι δοκιμές ελέγχου καταλληλότητας θα διενεργηθούν σε ιδιαίτερα εκτεθειμένα αστικά περιβάλλοντα, βιομηχανικές, λιμενικές ζώνες και παράκτιες ζώνες, και υδρολογικές λεκάνες, σε στενή συνεργασία με τις αρμόδιες τοπικές ή εθνικές αρχές.  10. Άλλες διερευνητικές δράσεις Είναι δυνατή η υποβολή προτάσεων για άλλες διερευνητικές δράσεις σχετικά με την αξιολόγηση του δυναμικού τηλεματικών λύσεων σε περιοχές που δεν καλύπτει το πρόγραμμα, καθώς και τυχόν άλλων αναγκών για τηλεματικές υπηρεσίες που μπορεί να αναπτυχθούν  επωφελώς κατά τη διάρκεια του προγράμματος, στα πλαίσιο των υποστηρικτικών δραστηριοτήτων. Εάν κριθεί σκόπιμο, οι άλλες αυτές διερευνητικές δράσεις μπορούν να τεθούν σε εφαρμογή από το 1996 και μετά στα πλαίσια πιθανής προσαρμογής του προγράμματος  σύμφωνα με τη διάταξη του άρθρου 4 παράγραφος 1.   ΤΟΜΕΑΣ Δ - ΟΡΙΖΟΝΤΙΕΣ ΔΡΑΣΤΗΡΙΟΤΗΤΕΣ ΕΤΑ  Ο γενικός στόχος αυτών των δραστηριοτήτων είναι όχι μόνο η ανάπτυξη και ο έλεγχος της καταλληλότητας εφαρμογών υποβοηθητικών ή ενισχυτικών των κάθετων δραστηριοτήτων, αλλά και η διατήρηση στην Ευρώπη επιπέδου  ισότιμου με εκείνο των κύριων ανταγωνιστών της σε αυτούς τους τομείς.  11. Τηλεματική τεχνολογία Στόχος Ο στόχος των μελετών και της έρευνας που θα αναληφθούν στο πλαίσιο της δράσης αυτής είναι τριπλός. Κατ' αρχάς, θα επιδιωχθεί η ανάπτυξη εργαλείων και μεθόδων που επιτρέπουν στους ερευνητές και στους μηχανικούς την κατά το δυνατόν αποτελεσματική  δημιουργία τηλεματικών εφαρμογών που ενοποιούν, με τον καλύτερο δυνατό τρόπο, τον γενικού χαρακτήρα εξοπλισμό, δίκτυα και υπηρεσίες, με υλικό ή λογισμικό ειδικού σκοπού (τεχνολογία των εφαρμογών). Κατόπιν, θα χρειαστεί να προσδιορισθούν και να  μελετηθούν οι μεταβολές που πρέπει να επέλθουν στο περιβάλλον των χρήστων για την επιτυχή εισαγωγή των νέων τηλεματικών υπηρεσιών (τεχνολογία των διεργασιών). Τέλος, θα χρειασθεί να εξετασθούν ζητήματα εγκαρσίας φύσεως, όπως η προστασία των δεδομένων ή  τα δικαιώματα πνευματικής ιδιοκτησίας. Οι δραστηριότητες αυτές διεξάγονται σε στενή συνεργασία με τα ειδικά προγράμματα "Τεχνολογίες των πληροφοριών" και "Προηγμένες επικοινωνίες".  Φύση των εργασίων Σε ό,τι αφορά την τεχνολογία των διεργασιών και των διαδικασιών, στους τομείς χρήστες που καλύπτονται από το συγκεκριμένο πρόγραμμα (νοσοκομεία, πανεπιστήμια, δημόσιες διοικήσεις κ.λπ.), θα διενεργηθεί αξιολόγηση των επιπτώσεων και της αποδοχής από τους  ενδιαφερόμενους χρήστες των τηλεματικών εφαρμογών, παλαιών ή νέων, όπως τη τηλε-εργασία, η τηλε-ιατρική και η τηλε-κατάρτιση. Πρόκειται να διεξαχθούν συγκριτικές μελέτες και έρευνες στους τομείς δραστηριοτήτων που καλύπτονται από το πρόγραμμα ΤΗΛΕΜΑΤΙΚΗ  (δημόσιες διοικήσεις, νοσοκομεία, κέντρα ερευνών ή επιχειρήσεις του εισάγουν την τηλε-εργασία κ.λπ.). Θα επιδιώξουν, ιδίως, απογραφή των διοικητικών διαδικασιών, των πρακτικών διαχείρισης και των μεθόδων οργάνωσης εργασίας στις διάφορες αυτές κατηγορίες  οργανισμών, ιδιωτικών ή δημοσίων, πριν και μετά την εφαρμογή των τηλεματικών λύσεων, με στόχο τη σύνταξη λειτουργικών συστάσεων κατά το δυνατόν γενικού χαρακτήρα και σεβόμενων την αρχή της επικουρικότητας. Κατ' αυτόν τον τρόπο αναμένεται να καταστεί  δυνατός ο προσδιορισμός γενικών μεθόδων οι οποίες θα επιτρέψουν, αφενός, την αναδιαμόρφωση της οργάνωσης των σχετικών τομέων χρηστών, με τους καλύτερους όρους οικονομικής αποτελεσματικότητας και κοινωνικής αποδοχής, και, αφετέρου, την ανάλυση των  πλεονεκτημάτων και των οικονομιών που παρέχουν τα νέα τηλεματικά συστήματα. Θα δοθεί ιδιαίτερη προσοχή στις εργονομικές πτυχές ούτως ώστε τα συστήματα αυτά να συμβάλουν στη βελτίωση των συνθηκών εργασίας.  Οι εργασίες ΕΤΑ στον τομέα της τεχνολογίας των εφαρμογών θα επικεντρωθούν σε μεθόδους ενοποίησης των γενικών και ειδικών συνιστωσών, υλικού και λογισμικού, που θα προσδώσουν στις τηλεματικές εφαρμογές, οι οποίες αναπτύσσονται στο πλαίσιο διαφόρων τομέων  που καλύπτει το παρόν πρόγραμμα, θεμελιώδη χαρακτηριστικά, όπως η επαρκής λειτουργικότητα και αξιοπιστία, η μεγάλη ευελιξία χρήσης, εκμετάλλευσης και διαχείρισης, καθώς και η δυνατότητα ενσωμάτωσης μεταγενέστερων τεχνικών επιτευγμάτων. Θα δοθεί  ιδιαίτερη προσοχή στην έρευνα βαθμιδωτών και γενικού χαρακτήρα λύσεων, καθώς και στα ζητήματα διαλειτουργικότητας (πρωτόκολλα, διεπαφές κ.λπ.). Οι εργασίες αυτές θα βασιστούν στα αποτελέσματα και στις υπό εξέλιξη δραστηριότητες προγραμμάτων, όπως εκείνα  που αφορούν τις τεχνολογίες των πληροφοριών και τις τηλεπικοινωνίες ή άλλες παρόμοιες πρωτοβουλίες, καθώς και στην εμπειρία που έχει αποκτηθεί κατά τη διάρκεια του προηγουμένου προγράμματος ΤΗΛΕΜΑΤΙΚΗ.  Τέλος, θα εκπονηθούν μελέτες για διάφορα σχέδια, προκειμένου να εξετάσουν κατά τον πλέον αποτελεσματικό τρόπο τα ζητήματα που αφορούν την ασφάλεια των δεδομένων, την εμπιστευτικότητα, την προστασία της ιδιωτικής ζωής, τα δικαιώματα πνευματικής  ιδιοκτησίας η επίσης τα ζητήματα τυποποίησης.  Οι εργασίες αυτές τηλεματικής τεχνολογίας θα επιτρέψουν την προοδευτική κατάληξη σε ένα όσο το δυνατόν περισσότερο συνεκτικό και ενοποιημένο σύνολο μεθόδων, τεχνικών, εργαλείων ή συστάσεων που θα αποτελέσουν τα αντικείμενο μεγάλης διάδοσης προς όλους  τους συμμετέχοντες στο πρόγραμμα ΤΗΛΕΜΑΤΙΚΗ και, ακόμα ευρύτερα, στο σύνολο των ερευνητών και των χρηστών τηλεματικών εφαρμογών, μέσω ειδικών δράσεων διάδοσης.  12. Τεχνολογία του γλωσσικού τομέα Η γλώσσα αποτελεί το κύριο όχημα της επιστημονικής και τεχνικής γνώσης, τη βάση του πολιτισμού, και ουσιαστικό εργαλείο της διοικητικής και εμπορικής επικοινωνίας. Τα τηλεματικά συστήματα χρησιμοποιούν συχνά περιορισμένο λεξιλόγιο, που απέχει από τη  συνήθη γλώσσα των χρήστων. Η ενσωμάτωση τεχνικών της γλωσσικής τεχνολογίας στα συστήματα πληροφοριών και επικοινωνιών αποκτά καθοριστική σημασία για τη διευκόλυνση της χρήσης και την ευρεία διάδοση των συστημάτων αυτών. Επίσης, τα σύγχρονα εργαλεία  επεξεργασίας της ομιλούμενης και γραπτής γλώσσας είναι δυνατόν να συμβάλουν στην υπέρβαση των γλωσσικών φραγμών οι οποίοι επιβραδύνουν την ευρωπαϊκής κλίμακας χρήση των τηλεματικών συστημάτων. Η δράση αυτή θα διευρύνει το ερευνητικό πεδίο που καλύπτει  το τρίτο πρόγραμμα-πλαίσιο, δίνοντας έμφαση στην ενοποίηση των γλωσσικών τεχνολογιών σε συγκεκριμένες εφαρμογές (για παράδειγμα στους τομείς της δημόσιας διοίκησης, της υγείας ή της κατάρτισης) και βελτιώνοντας κατά συνεχή τρόπο τις πρακτικές  αξιολόγησης. Η δράση αυτή θα στηριχθεί σε άλλες κοινοτικές δράσεις ΕΤΑ και θα διεξάγεται σε συντονισμό με τις γλωσσικές έρευνες που αναλαμβάνονται στα κράτη μέλη και στο πλαίσιο του EUREKA.  ΣτόχοςΣτόχος είναι η διευκόλυνση της χρήσης των τηλεματικών εφαρμογών στην Ευρώπη και η ανάπτυξη των δυνατοτήτων επικοινωνίας στις ευρωπαϊκές γλώσσες, ενσωματώνοντας νέες μεθόδους επεξεργασίας του γραπτού και προφορικού λόγου.  Ενίσχυση θα δοθεί κατά προτεραιότητα στις ερευνητικές εργασίες που αποβλέπουν στη γρήγορη εφαρμογή των πορισμάτων τους σε βιομηχανικές ή εμπορικές εφαρμογές. Προς το σκοπό αυτό, οι προσπάθειες έρευνας και ανάπτυξης θα καλύψουν μεγάλες κατηγορίες  τηλεματικών εφαρμογών, όπως τις υπηρεσίες τεκμηρίωσης, συμπεριλαμβανομένων των συστημάτων επεξεργασίας και διαχείρισης εγγράφων, τις τηλε-υπηρεσίες συναλλαγών (π.χ., υπηρεσίες τραπεζικών τηλε-συναλλαγών ή ηλεκτρονικών καταλόγων), και τη διαπροσωπική  επικοινωνία, συμπεριλαμβανομένων των υπηρεσιών ηλεκτρονικού ταχυδρομείου και τηλε-συνεδριάσεων.  Φύση των εργασιών Οι εργασίες ΕΤΑ θα προσανατολισθούν γύρω από τρεις άξονες.  Κατ' αρχάς, θα επιδιωχθεί η αξιοποίηση των αποτελεσμάτων προηγουμένων ερευνητικών προσπαθειών, συμπεριλαμβανομένων των μέχρι τώρα ερευνών του ESPRIT, για την ανάπτυξη συστημάτων που διευκολύνουν την ενσωμάτωση των γλωσσικών τεχνολογιών σε πολυτομεακές  περιοχές, όπου η επεξεργασία των γλωσσών θα διαδραματίσει σημαντικό ρόλο.  Οι εργασίες θα προσανατολιστούν κυρίως στην ανάπτυξη γλωσσικών εργαλείων που βελτιώνουν τη δημιουργία και τη διαχείριση ηλεκτρονικών εγγράφων σε πολλές γλώσσες. Πρόκειται, ιδίως, για προηγμένα πολυγλωσσικά βοηθήματα προς χρήση των συντακτών, για  βελτιωμένες τεχνικές ευρετηρίασης και έρευνας ποικιλομόρφων εγγράφων, και για αυτόματες μεθόδους εξαγωγής και συνδυασμού στοιχείων πληροφορίας που προέρχονται από διαφορετικά αρχεία και βάσεις δεδομένων. Οι εργασίες θα προσανατολισθούν, κατόπιν, στις  διεπαφές σε γραπτή και προφορική γλώσσα που επιτρέπουν την προσαρμογή, στις ανάγκες χρηστών από διαφορετικά κράτη μέλη, των υπηρεσιών συναλλαγής που απευθύνονται στους επαγγελματίες και στο ευρύ κοινό. Εξάλλου, για τη βελτίωση της γλωσσικής ποιότητας  της τηλε-εργασίας και του ηλεκτρονικού ταχυδρομείου, θα αναπτυχθούν τεχνικές μετατροπής του προφορικού λόγου σε γραπτό, και αντιστρόφως, αυτόματης δρομολόγησης μηνυμάτων και πρόσβασης σε πραγματικό χρόνο στην αυτόματη μετάφραση και σε άλλες υπηρεσίες  γλωσσικής φύσης.  Οι εργασίες θα αφορούν επίσης τη βελτίωση των εργαλείων, μεθόδων και συστημάτων αυτόματης μετάφρασης και μετάφρασης με τη βοήθεια υπολογιστή, με προοπτική την ενσωμάτωσή τους στο περιβάλλον εργασίας του χρήστη.  Τέλος, θα αναπτυχθούν γλωσσικά εργαλεία και μέθοδοι για τη διευκόλυνση της εκμάθησης γλωσσών.  Δεύτερον, θα επιδιωχθεί η ανάπτυξη και εναρμόνιση επαναχρησιμοποιήσιμων γλωσσικών μέσων, όπως οι ηλεκτρονικές γραμματικές, οι θησαυροί και τα λεξικά, με στόχο τη διευκόλυνση της φορητότητας των εν λόγω μέσων από ένα μηχανογραφικό σύστημα σε άλλο,  προκειμένου να διευρυνθεί η χρήση.  Τρίτον, οι ερευνητικές προσπάθειες θα καλύψουν τους τομείς της γλωσσολογίας όπου κρίνεται ότι είναι δυνατόν να δημιουργηθούν μεσοπρόθεσμες και μακροπρόθεσμες εφαρμογές. Η συνέχιση των προσπαθειών αυτών είναι, πράγματι, απαραίτητη προκειμένου να προαχθεί  ο έλεγχος των γλωσσικών δυσκολιών και να βελτιωθούν οι μέθοδοι πληροφορικής αναλύσεως της γλώσσας. Θα καλυφθούν, ιδίως, τρεις τομείς: η απεικόνιση εννοιών σε διαφορετικές γλώσσες προκειμένου να διευκολυνθεί η πληροφορική ανάλυση κειμένων και ο διάλογος  ανθρώπου-μηχανής- η χρήση των τεχνολογικών επιτευγμάτων της πληροφορικής για την επεξεργασία της φυσικής γλώσσας- οι μέθοδοι αιχμής που εφαρμόζονται στην επεξεργασία της γραπτής και της ομιλούμενης γλώσσας, όπως η επεξεργασία ελεύθερου κειμένου, τα  προηγμένα συστήματα φωνητικής αναγνώρισης και η αυτόματη ταυτόχρονη διερμηνεία.  Δοκιμές ελέγχου καταλληλότητας και δοκιμαστικά σχέδια Θα δρομολογηθούν δοκιμαστικά σχέδια, που θα καλύπτουν, ιδίως τηλεματικές εφαρμογές οι οποίες αναπτύσσονται στο οπλαίσιο άλλων τομέων του προγράμματος, προκειμένου να επαληθευθεί η τεχνική σκοπιμότητα, η λειτουργία και η δυνατότητα εφαρμογής των  προτεινόμενων γλωσσικών λύσεων. Επίσης, θα καταρτιστούν συγκριτικές μέθοδοι δοκιμών και αντικειμενικά κριτήρια αξιολόγησης των γλωσσικών εργαλείων. Τέλος, θα προταθούν διαδικασίες ελέγχου της ποιότητας των γλωσσικών συστημάτων και υπηρεσιών, ενώ θα  συνταχθούν συστάσεις για τους οργανισμούς τυποποίησης.  13. Τεχνολογία των πληροφοριών Ο όγκος των πληροφοριών που διατηρούνται σε ηλεκτρονική μορφή και διαδίδονται μέσω τηλεματικών συστημάτων αυξάνουν, από ποσοτικής απόψεως, σημαντικά Η πρόσβαση στους πόρους αυτούς παραμένει, ωστόσο, δύσκολη, λόγω του αριθμού, της διασποράς και της  ετερογένειας των υπηρεσιών των πληροφοριών, γεγονός που οδηγεί στη μερική μόνον αξιοποίηση των τηλεματικών συστημάτων και στην απώλεια της επιλεκτικότητας της πληροφορίας για διαφορετικές κατηγορίες χρήστων. Για την αντιμετώπιση των προκλήσεων αυτών  είναι απαραίτητο να επιταχυνθεί η χρήση των υπηρεσιών πληροφοριών, ενσωματώνοντας τις προηγμένες τηλεματικές εφαρμογές στο χώρο των ηλεκτρονικών εκδόσεων και της πρόσβασης στις πληροφορίες. Οι εργασίες θα εκμεταλλευθούν, στο βαθμό του δυνατού, τα  αποτελέσματα άλλων κοινοτικών προγραμμάτων -για παράδειγμα στον τομέα των τεχνολογιών των πληροφοριών- και θα βασίζονται στις υφιστάμενες ή στις αναπτυσσόμενες προηγμένες τεχνολογίες.  Στόχος Στόχος της δράσης είναι να διασφαλίσει την επιλεκτικότερη και ευκολότερη πρόσβαση και την ευχερέστερη χρήση των ηλεκτρονικών πληροφοριών ανεξαρτήτως μορφής, μέσω μεθόδων και συστημάτων που χρησιμοποιούν τις τεχνολογίες των πληροφοριών και των  επικοινωνιών.  Φύση των εργασιών Οι εργασίες ΕΤΑ θα προσεγγίσουν τους κύριους κρίκους της αλυσίδας της προστιθέμενης αξίας των ηλεκτρονικών πληροφοριών (παραγωγή, διάδοση, ανάκτηση).  Στον τομέα των ηλεκτρονικών εκδόσεων, η έρευνα θα επικεντρωθεί στις εφαρμογές που επιτρέπουν τη δημιουργία "προϊόντων" της πληροφορίας (π.χ., βάσεις δεδομένων και ηλεκτρονικά χειρόγραφα) που είναι χρησιμοποιήσιμα ανεξαρτήτως του υλικού, του λογισμικού ή  των μελετώμενων τρόπων δημοσίευσης, ούτως ώστε να καλυφθούν χωρίς δυσκολίες οι ανάγκες των διαφόρων κατηγοριών χρήστων. Για το σκοπό αυτό, θα αναπτυχθούν προηγμένες εφαρμογές, προκειμένου να δοθεί η δυνατότητα στους συντάκτες και τους εκδότες να  περιγράφουν τη δομή και τη μορφή των πληροφοριών με γενικό τρόπο, ανεξαρτήτως του χρησιμοποιούμενου τεχνολογικού υποβάθρου. Οι εφαρμογές αυτές αναμένεται να ενσωματωθούν χωρίς πρόβλημα στο σημερινό περιβάλλον των παραγωγών των πληροφοριών.  Στον τομέα της διάδοσης των ψηφιακών πληροφοριών, θα δημιουργηθούν νέοι τρόποι παρουσίασης των πληροφοριών, προκειμένου ο χρήστης να είναι σε θέση να ανατρέξει στις πληροφορίες τις οποίες αναζητεί χωρίς να προαπαιτείται γνώση της δομής ή του  περιεχομένου των τραπεζών δεδομένων. Οι έρευνες θα καλύψουν, επίσης, την ενσωμάτωση, σε μία και μόνη υπηρεσία πληροφοριών, ετερογενών και κατανεμημένων μεταξύ διαφόρων πηγών (κείμενα, εικόνες, ήχοι). Επίσης, θα στοχεύσουν στην αύξηση του βαθμιδωτού  χαρακτήρα συνόλων πληροφοριών στο πλαίσιο μεγάλων κειμένων, χρησιμοποιώντας τις πλέον πρόσφατες μεθοδολογίες ανάπτυξης βάσεων δεδομένων, προκειμένου να βελτιώσουν τις συναλλακτικές και οικονομικές διαστάσεις της διάδοσης των πληροφοριών.  Θα αναπτυχθούν προηγμένες μέθοδοι έρευνας των ψηφιακών πληροφοριών, προκειμένου να βελτιωθεί η πρόσβαση των χρηστών σε αυξανόμενο αριθμό διεσπαρμένων γεωγραφικά και ετερογενών πηγών. Οι μέθοδοι αυτές θα βοηθήσουν το χρήστη στον εντοπισμό των ορθών πηγών  πληροφοριών μέσω βοηθημάτων πλοήγησης σε απευθείας σύνδεση, στη διενέργεια της ίδιας έρευνας σε πολλές βάσεις δεδομένων με απποφυγή επαναλήψεων, στην ταχεία ενημέρωσή του σχετικά με το περιεχόμενο των πληροφοριών σε σχέση με συγκεκριμένες έννοιες, στην  εξαγωγή πληροφοριών και στην ευχερή χρήση τους στις δικές του εφαρμογές.  Δοκιμές ελέγχου καταλληλότητας και δοκιμαστικά σχέδια Ο έλεγχος καταλληλότητας θα λάβει υπόψη του, μέσω δοκιμαστικών εφαρμογών, τις ανάγκες του συνόλου των ενδιαφερομένων φορέων οι οποίοι ευρίσκονται στην αλυσίδα παραγωγής των πληροφοριών, είτε πρόκειται για νέους χρήστες στον τομέα της πληροφορικής, είτε  για πρόσωπα ήδη έμπειρα. Θα περιλάβει την ανάπτυξη του ελέγχου ποιότητας και των μετρήσεων των επιδόσεων και θα οδηγήσει στην προαγωγή προτύπων για τα σχήματα ανταλλαγής πληροφοριών.   ΤΟΜΕΑΣ Ε - ΥΠΟΣΤΗΡΙΚΤΙΚΕΣ ΔΡΑΣΕΙΣ  Οι δράσεις αυτές καλύπτουν ζητήματα που είναι κοινά σε διάφορους τομείς του προγράμματος. Για να διατηρηθεί η στρατηγική συνοχή του προγράμματος ΤΗΛΕΜΑΤΙΚΗ και να ενισχυθεί η συνεκτικότητα και ο συντονισμός του, οι  προτεινόμενες δράσεις, συμπεριλαμβανομένων εκείνων που απευθύνονται στις ΜΜΕ, που προκύπτουν από τους διάφορους τομείς ή από το όλο πρόγραμμα, θα εξετάζονται σε επίπεδο προγράμματος, αλλά θα υλοποιούνται στους οικείους τομείς. Αυτές οι δράσεις σε  επίπεδο προγράμματος θα έχουν επικουρική θέση ως προς τις δράσεις που αναλαμβάνονται σε επίπεδο τομέα και θα λαμβάνουν δεόντως υπόψη τις ειδικές ανάγκες τέτοιας δράσης σε κάθε τομέα.  Θα αφορούν θέματα όπως τα εξής:  "Παρατηρητήριο τηλεματικής" και επίτευξη συναίνεσης Θα δημιουργηθεί "παρατηρητήριο τηλεματικής" για την αξιολόγηση των αναγκών των χρήστων για να εκτιμήσει τις τάσεις της τεχνολογίας και της αγοράς και να καθορίσει μηχανισμούς προκειμένου να επιταχυνθούν οι καινοτομίες προς την κατεύθυνση του χρήστη. Με  οριζόντια συνεννόηση και συναινετικές δραστηριότητες θα ενταθεί η ανταλλαγή εμπειριών ανάμεσα στις περιοχές του προγράμματος.  Η οικοδόμηση συναίνεσης σε περιοχές δραστηριοτήτων και έργων θα καλύψει πρότυπα και κοινές υποδομές τηλεματικής, οι οποίες θα βοηθήσουν στην επιτάχυνση της ανάπτυξης νέων υπηρεσιών τηλεματικής. Στα πλαίσια αυτά θα αναπτυχθεί συντονισμός τόσο μεταξύ των  υπηρεσιών της Επιτροπής όσο και με άλλες κοινοτικές δράσεις, όπως αυτές που χρηματοδοτούνται στο πλαίσιο του Ερυωπαϊκού Ταμείου Περιφερειακής Ανάπτυξης, της Ευρωπαϊκής Τράπεζας Επενδύσεων και του Ευρωπαϊκού Ταμείου Επενδύσεων.  Διάδοση των αποτελεσμάτων και προαγωγή της τηλεματικής Οι δραστηριότητες διάδοσης και εκμετάλλευσης των αποτελεσμάτων της έρευνας προσλαμβάνουν ιδιαίτερη σημασία για το πρόγραμμα αυτό, το οποίο απευθύνεται στους χρήστες, επιδιώκοντας, βάσει δοκιμαστικών σχεδίων και δοκιμών ελέγχου καταλληλότητας να θέσει  στη διάθεση των χρήστων καινοτόμες τηλεματικές εφαρμογές, που δημιουργούν θέσεις απασχόλησης, ιδίως εκείνες που προτείνονται στην Λευκή Βίβλο: τηλε-εργασία και τηλε-υπηρεσίες εφαρμοσμένες στην εκπαίδευση και στην κατάρτιση, στην υγεία ή στις μεταφορές.  Οι συνεργασίες που αναπτύσσονται στο πλαίσιο του προγράμματος έχουν ως κύριο αντικείμενο την ενθάρρυνση των απαραίτητων επενδύσεων για τη διάδοση και εκμετάλλευση σε μεγάλη κλίμακα των νέων εφαρμογών. Υπό την προοπτική αυτή, θα στηριχθούν σχέδια  επίδειξης, ιδιαίτερα όταν περιλαμβάνουν πολυάριθμες τηλεματικές εφαρμογές, και θα ενθαρρυνθεί η ανταλλαγή εμπειριών μεταξύ διαφόρων τοποθεσιών επίδειξης. Επιπλέον, θα υποστηριχθεί η διοργάνωση στα κράτη μέλη εργαστηρίων, σεμιναρίων, διαλέξεων και  εκθέσεων, με τη βοήθεια του κοινοτικού δικτύου κέντρων για την αξιοποίηση και τη διάδοση της έρευνας. Οι ερευνητικές ομάδες των διαφόρων σχεδίων θα κληθούν να προβλέψουν, από τη δρομολόγηση των εργασιών τους, τον τρόπο συμμετοχής τους στις δράσεις  διάδοσης και αξιοποίησης των αποτελεσμάτων των ερευνητικών τους προσπαθειών στο σύνολο της Ευρωπαϊκής Ένωσης.  Διεθνής συνεργασία Θα αναληφθούν διεθνείς δραστηριότητες (διαλέξεις, αποστολές μελέτης, επιδείξεις των αποτελεσμάτων τα οποία είναι δυνατόν να αποτελέσουν αντικείμενο εμπορικής χρήσης) στην πλειοψηφία των ερευνητικών τομέων, όποτε κριθεί ότι υπάρχει αμοιβαίο και ισόρροπο  ενδιαφέρον για την Ευρωπαϊκή Ένωση, ιδίως στους τομείς που αναφέρονται στη Λευκή Βίβλο. Θα δοθεί μεγάλη σημασία στη συνεργασία με τις χώρες της Λατινικής Αμερικής, της Κεντρικής και Ανατολικής Ευρώπης και τα νέα ανεξάρτητα κράτη της πρώην Σοβιετικής  Ένωσης: μελετώνται ανταλλαγές ερευνητών στο πλαίσιο ορισμένων σχεδίων, ενώ θα επιδιωχθεί ο συντονισμός με τις τηλεματικές δραστηριότητες που αναλαμβάνονται στο πλαίσιο των προγραμμάτων PHARE και TACIS ή πρωτοβουλίες που χρηματοδοτούνται από την ΕΤΑΑ.  Θα αναληφθεί επίσης, εφόσον χρειαστεί, συντονισμός και συνεργασία με τις δραστηριότητες των προγραμμάτων COST και EUREKA, καθώς και με ανάλογα προγράμματα άλλων ευρωπαϊκών οργανισμών (ιδίως ESA, CERN και EUROCONTROL) στο σύνολο του τομέα της  τηλεματικής.  Κατάρτιση Θα ενθαρρυνθούν οι ανταλλαγές ερευνητών στον τομέα των τηλεματικών εφαρμογών, καθώς και η σύνδεση σε δίκτυα των υπαρχόντων ερευνητικών κέντρων. Εξάλλου, μπορεί επίσης να δοθεί κοινοτική ενίσχυση για την κατάρτιση των χρήστων, καθώς και για ανταλλαγές  εμπειριών στον εν λόγω τομέα.     ΠΑΡΑΡΤΗΜΑ II   ΕΝΔΕΙΚΤΙΚΗ ΚΑΤΑΝΟΜΗ ΤΟΥ ΠΟΣΟΥ ΠΟΥ ΚΡΙΝΕΤΑΙ ΑΝΑΓΚΑΙΟ   "" ID="1">Α. Τηλεματική για τις υπηρεσίες κοινής ωφέλειας> ID="2">255"> ID="1"> 1. Δημόσιες διοικήσεις> ID="3">50"> ID="1"> 2. Μεταφορές> ID="3">205"> ID="1">Β. Τηλεματική για τη γνώση> ID="2">146"> ID="1"> 3. Τηλεματική για την έρευνα>  ID="3">50"> ID="1"> 4. Εκπαίδευση και κατάρτιση> ID="3">66"> ID="1"> 5. Βιβλιοθήκες> ID="3">30"> ID="1">Γ. Τηλεματική για την απασχόληση και τη βελτίωση των συνθηκών ζωής> ID="2">268"> ID="1"> 6. Αστικές και αγροτικές ζώνες> ID="3">48"> ID="1"> 7.  Υγειονομική περίθαλψη> ID="3">135"> ID="1"> 8. Ηλικιωμένοι και ανάπηροι> ID="3">65"> ID="1"> 9. Διερευνητική δράση (τηλεματική για το περιβάλλον)> ID="3">20"> ID="1">10. Άλλες διερευνητικές δράσεις> ID="3">π.μ."> ID="1">Δ. Οριζόντιες δραστηριότητες  ΕΤΑ> ID="2">133"> ID="1">11. Τηλεματική τεχνολογία> ID="3">15"> ID="1">12. Τεχνολογία του γλωσσικού τομέα> ID="3">81"> ID="1">13. Τεχνολογία των πληροφοριών> ID="3">37"> ID="1">Ε. Υποστηρικτικές δράσεις> ID="2"> 41 (1)"> ID="1">Σύνολο> ID="2">843  (1)""Η παρούσα κατανομή δεν αποκλείει ότι ορισμένα σχέδια είναι δυνατόν να αφορούν περισσότερους του ενός τομείς.  > (1) Από τα οποία:  - 18 εκατομμύρια Ecu  για τη διάδοση και αξιοποίηση των αποτελεσμάτων,  - 23 εκατομμύρια Ecu για άλλα προπαρασκευαστικά, συνοδευτικά και υποστηρικτικά μέτρα.(1) Από τα οποία:  - 6,1 % κατ' ανώτατο όριο για έξοδα προσωπικού και 3,7 % για διοικητικά έξοδα,  - μέχρι 5 % για ειδικά μέτρα υπέρ των MME.    ΠΑΡΑΡΤΗΜΑ III   ΣΥΓΚΕΚΡΙΜΕΝΟΙ ΚΑΝΟΝΕΣ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ  1. Το πρόγραμμα θα εφαρμοστεί στο πλαίσιο του ελέγχου καταλληλότητας και της επίδειξης τηλεματικών εφαρμογών οι οποίες συμβάλλουν με τον καλύτερο τρόπο στην ενίσχυση της ανταγωνιστικότητας, την ανάπτυξη  της απασχόλησης στην Κοινότητα και στην αποτελεσματικότητα των υπηρεσιών κοινής ωφελείας. Το πρόγραμμα εργασιών για έρευνα και τεχνολογική ανάπτυξη θα προσαρμοστεί βάσει των συγκεκριμένων απαιτήσεων των δραστηριοτήτων ελέγχου της καταλληλότητας και  επίδειξης.  2. Το πρόγραμμα θα εκτελεσθεί μέσω έμμεσης δράσης, στην οποία η Κοινότητα έχει χρηματοδοτική συνεισφορά στις δραστηριότητες ΕΤΑ που διενεργούνται από τρίτους ή από ινστιτούτα του ΚΚΕρ σε σύμπραξη με τρίτους:  α) Δράσεις επιμερισμένης δαπάνης:  Σχέδια ΕΤΑ που εκτελούνται από επιχειρήσεις, ερευνητικά κέντρα και πανεπιστήμια- θα ενθαρρυνθεί η δημιουργία συμπράξεων για ολοκληρωμένα σχέδια με κοινό στόχο.  Η κοινοτική χρηματοδότηση κανονικά δεν θα υπερβαίνει το 50 % του κόστους του σχεδίου, με προοδευτική διαφοροποίηση προς τα κάτω ανάλογα με το κατά πόσον το έργο πλησιάζει στο στάδιο της εμπορευσιμότητας. Για τα πανεπιστήμια και άλλα παρόμοια ιδρύματα  που δεν τηρούν αναλυτικά λογιστικά βιβλία, οι δαπάνες θα αποδίδονται με βάση το 100 % του πρόσθετου κόστους.  β) Συγκεκριμένα μέτρα για το παρόν ειδικό πρόγραμμα:  - τεχνολογική παρότρυνση για την ενθάρρυνση και τη διευκόλυνση της συμμετοχής των ΜΜΕ σε δραστηριότητες ΕΤΑ μέσω της χορήγησης πριμοδοτήσεων για τη διενέργεια της διερευνητικής φάσης δραστηριότητας ΕΤΑ, συμπεριλαμβανομένης της αναζήτησης εταίρων, για  περίοδο έως και δώδεκα μηνών. Η πριμοδότηση θα χορηγείται έπειτα από την επιλογή προσχεδίου πρότασης το οποίο θα υποβάλλεται κανονικά από τουλάχιστον δύο ανεξάρτητες ΜΜΕ από δύο διαφορετικά κράτη μέλη. Η πριμοδότηση θα καλύπτει έως και το 75 % του  κόστους της διερευνητικής φάσης, χωρίς πάντως να υπερβαίνει τα 22 500 Ecu ανά επιτυχή αιτούσα ΜΜΕ.  Έπειτα από αρχική πρόσκληση, οι προτάσεις μπορούν να υποβάλλονται ανά πάσα στιγμή κατά την περίοδο που καλύπτεται από το εφαρμοζόμενο πρόγραμμα εργασιών,  - μέτρα για την υποστήριξη της τυποποίησης, και μέτρα για τη δημιουργία πρωτοκόλλων χρήσης γενικής εφαρμογής σε σχέση με τους στόχους του προγράμματος,  - χρηματοδοτική υποστήριξη για τη διασύνδεση υποδομών και εγκαταστάσεων η οποία απαιτείται για τις επιδείξεις και τις συντονισμένες δράσεις (δράσεις ενισχυμένου συντονισμού), και ανάλογα με τις ανάγκες που επισημαίνουν οι συμμετέχοντες στα σχέδια.  Η κοινοτική συμμετοχή μπορεί να καλύπτει μέχρι και το 100 % του κόστους των μέτρων αυτών.  γ) Προπαρασκευαστικά, συνοδευτικά και υποστηρικτικά μέτρα, όπως:  - μελέτες για τη στήριξη του παρόντος προγράμματος και την προπαρασκευή μελλοντικών δραστηριοτήτων,  - μέτρα για τη διευκόλυνση της συμμετοχής επιχειρήσεων, οργανισμών έρευνας και χρήστων στο πρόγραμμα καθώς και για τη διευκόλυνση της πρόσβασής τους στα αποτελέσματα της έρευνας για τις τηλεματικές εφαρμογές,  - δημοσιεύσεις και δραστηριότητες για τη διάδοση, την προώθηση και την εκμετάλλευση των αποτελεσμάτων, σε συντονισμό με τις δραστηριότητες που εκτελούνται δυνάμει της τρίτης δράσης- οι παράγοντες που θα μπορούσαν να ενθαρρύνουν τη χρήση των  αποτελεσμάτων θα λαμβάνονται υπόψη από την έναρξη και καθ' όλη τη διάρκεια των σχεδίων ΕΤΑ, οι εταίροι των οποίων θα αποτελούν βασικό δίκτυο γαι τη διάδοση και εκμετάλλευση των αποτελεσμάτων,  - ανάλυση των ενδεχόμενων κοινωνικο-οικονομικών συνεπειών που συνδέονται με το πρόγραμμα, η οποία θα συμβάλει επίσης στο πρόγραμμα "Στοχοθετημένη κοινωνικοοικονομική έρευνα",  - εκπαιδευτικές για τους ερευνητές και τους χρήστες στον τομέα των τηλεματικών εφαρμογών, με σκοπό τη βελτίωση των επαγγελματικών ικανοτήτων και τη διευκόλυνση της μεταφοράς τεχνολογίας,  - μέτρα για την υποστήριξη της λειτουργίας των δικτύων για μεγαλύτερη συνειδητοποίηση και για την παροχή αποκεγντρωμένης βοήθειας στις ΜΜΕ, σε συντονισμό με τη δραστηριότητα λογιστικού ελέγχου ETA EUROMANAGEMENT.  Η κοινοτική χρηματοδότηση μπορεί να καλύψει έως και το 100 % του κόστους αυτών των μέτρων.  δ) Συντονισμένες δράσεις - οι οποίες συνίστανται στο συντονισμό, ιδίως μέσω "συντονιστικών δικτύων", σχεδίων ETA του προγράμματος, καθώς και σχεδίων ΕΤΑ που χρηματοδοτούνται ήδη από δημόσιες αρχές ή ιδιωτικούς οργανισμούς. Οι συντονισμένες δράσεις μπορούν επίσης να χρησιμεύσουν  ως αναγκαίος συντονισμός για τη λειτουργία των ομάδων κοινού ενδιαφέροντος στις οποίες, μέσω των σχεδίων ETA επιμερισμένης δαπάνης [βλέπε σημείο 2 στοιχείο α)], συμμετέχουν, γύρω από τον ίδιο τεχνολογικό ή βιομηχανικό στόχο, κατασκευαστές, φορείς  εκμετάλλευσης δικτύων, επιχειρήσεις παραγωγής λογισμικού, φορείς παροχής υπηρεσιών, χρήστες, πανεπιστήμια και ερευνητικά κέντρα.  Η κοινοτική χρηματοδότηση μπορεί να καλύψει έως και το 100 % του κόστους του συντονισμού.  3. Η συμμετοχή διεθνών οργανισμών στο παρόν πρόγραμμα μπορεί να χρηματοδοτείται, σε εξαιρετικές περιστάσεις, με τον ίδιο τρόπο όπως και η συμμετοχή νομικών οντοτήτων εγκατεστημένων στην Κοινότητα.